# HÁZIREND

**2024.**

TARTALOMJEGYZÉK

**BEVEZETŐ RENDELKEZÉSEK**

* Az intézmény adatai
* Az intézmény alapelvei
* Az intézmény tevékenységei
* Az iskola nagyobb tanulóközösségei

**JOGOK ÉS KÖTELESSÉGEK**

* A gyermekek, tanulók jogai
* A tanulók kötelességei
* A tanulók véleménynyilvánításának, a tanulók rendszeres tájékoztatásának rendje és formái
* Az iskola munkarendje

**ÁLTALÁNOS MŰKÖDÉSI SZABÁLYOK**

* Étkezések rendje
* Egészségvédelem
* Balesetvédelem
* Vagyonvédelem, kártérítés, a tanuló anyagi felelőssége
* e-ellenőrző
* Késés
* Tanulói mulasztás igazolása
* A tanuló fegyelmi felelőssége és az egyeztető eljárás
* A tanuló munkájának elismerése
* Tanulmányi jegyek
* A tanulók jutalmazásának elvei, jutalmak
* Hivatalos ügyek intézésének rendje
* Tankönyvtámogatás és ellátás rendje
* A tanuló által előállított termék, dolog, alkotás vagyoni jogára vonatkozó díjazás szabályai

**AZ ÓVODÁK HÁZIRENDJE**

**A SZAKISKOLA HÁZIRENDJE**

**A KOLLÉGIUM HÁZIRENDJE**

**EGYÉB**

**FÜGGELÉKEK**

* Szaktantermek házirendje
* Kivonat a hallássérült tanulók számára
* Járványügyi eljárásrend
* Tiltott tárgyak és korlátozottan használható tárgyak használatának szabályzata

**ZÁRÓ RENDELKEZÉSEK**

* Jóváhagyási, egyetértési, véleményezési záradék

### BEVEZETŐ RENDELKEZÉS

A Hallássérültek Óvodája, Általános Iskolája, Szakiskolája, Egységes Gyógypedagógiai Alaptörvényben meghatározott művelődéshez való jog esélyegyenlőség alapján való gyakorlásának biztosítása, a tanszabadság és a tanítás szabadságának érvényesítése, valamint a tanulók iskolai jogainak és kötelességeinek meghatározása céljából, az alábbi jogszabályok alapján készítette:

**-** 2011. évi CXC.törvény *-* a nemzeti köznevelésről

**-** 2019. évi LXXX. törvény – a szakképzésről

* a gyermekek védelméről és a gyámügyi igazgatásról szóló 1997. évi XXXI. törvény,
* a nevelési – oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban R.)
* a kollégiumi nevelés országos alapprogramjának kiadásáról szóló 59/2013. (VIII.9.) EMMI rendelet
* a nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. Törvény, (módosítása: 2012. évi XXVI. törvény)
* *16/2013. (II. 28.) EMMI rendelet a tankönyvvé nyilvánítás, a tankönyvtámogatás, valamint az iskolai tankönyvellátás rendjéről*
* a Nemzeti Alaptanterv kiadásáról, bevezetéséről és alkalmazásáról szóló 110/2012. (VI. 4.)Korm. rendelet,
* 5/2020. (I.31.) Korm.rendelet – A Nemzeti alaptanterv kiadásáról, bevezetéséről és alkalmazásáról szóló 110/2012. (VI.4.) Korm.rendelet módosításáról
* 229/2012. (VIII. 28.) Korm. rendelet a Nemzeti Köznevelésről szóló törvény végrehajtásáról,
* 431/2020. (IX.18.) Korm. rendelet a járványügyi készültségi időszak védelmi intézkedéseiről
* Szervezeti és Működési Szabályzat rendelkezései

Házirendünk meghatározza a gyermekek óvodai életrendjével kapcsolatos szabályokat, továbbá a tanulói jogok és kötelezettségek gyakorlásának módját, az iskolai, szakiskolai és kollégiumi tanulói munkarendet, a tanórai és tanórán kívüli foglalkozások, valamint kollégiumi foglalkozások rendjét, az óvodai, az iskolai és a kollégiumi, valamint az azokhoz tartozó területek használatának rendjét, a tanulók magatartását az iskola és a kollégium által szervezett rendezvényeken és általában az iskolán illetve kollégiumon kívül.

Házirendünk hatálya kiterjed a nevelési-oktatási intézmény óvodásaira és tanulóira, a nevelési-oktatási intézmény dolgozóira, továbbá - amennyiben az óvodában, az iskolában, a kollégiumban, illetve az azokhoz tartozó területeken, vagy az óvoda, az iskola illetve a kollégium által szervezett rendezvényeken tartózkodnak – az óvodások, tanulók szüleire és más személyekre is.

# Az intézmény alapelvei

Alapelvek

A házirend az iskolai közösség munkájának, magatartásának, együttélésének azon alapszabályait tartalmazza, melyek megalkotásában az iskola teljes közössége részt vett. Szilárd alapja a kölcsönös tiszteletadás: tanuló – tanuló, tanuló – pedagógus, tanuló –iskolai dolgozó, tanuló – szülő, szülő - pedagógus, szülő – iskolai dolgozó, pedagógus – iskolai dolgozó kapcsolatban. Az iskola politikamentes intézmény. Ezért az iskola területén és rendezvényein tilos bármely párt és politikai szervezet jelképeit, jelvényeit viselni, használni és terjeszteni. A tanulói jogviszony a beiratkozás napján jön létre, és mindaddig tart, ameddig a tanuló az általános iskolai tanulmányait be nem fejezi, illetve tankötelezettsége véget nem ér vagy szülője, gondviselője más oktatási intézménybe be nem íratja. Az iskolának tiszteletben kell tartania a tanuló személyiségi jogait. A tanuló e jogának gyakorlása során nem korlátozhat másokat abban, hogy e joguk érvényesüljön. Nem alkalmazhat az iskola olyan intézkedéseket, amelyek nem egyeztethetőek össze a pedagógiai módszerekkel. Személyes adatot feldolgozni és felhasználni csak pontosan meghatározott és jogszerű célra szabad.

A házirend az iskola nyitvatartási ideje alatt mindenki számára rendelkezésre áll.

A házirendet az iskola könyvtárában, a nevelőtestületi szobában, valamint az intézmény honlapján tesszük elérhetővé.

A házirendet a tanuló és a szülő a beiratkozáskor megkapja, átveszi.

A házirendet a tanulók a tanév első osztályfőnöki óráján, a szülők pedig a tanév első szülői értekezletén megbeszélik.

# Az intézmény adatai

Az intézmény neve: HALLÁSSÉRÜLTEK ÓVODÁJA,

ÁLTALÁNOS ISKOLÁJA,

SZAKISKOLÁJA, EGYSÉGES GYÓGYPEDAGÓGIAI MÓDSZERTANI INTÉZMÉNYE ÉS KOLLÉGIUMA

a.) székhelye: 1147 Budapest, Cinkotai út 125-137.

b.) telephelye(i): ---------------

c.) típusa: Többcélú intézmény

(közös igazgatású intézmény)

óvoda, általános iskola, szakiskola,

módszertani intézmény, kollégium

**Az intézmény alapító szerve:**

Emberi Erőforrások Minisztériuma

**Az alapító székhelye:**

1054 Budapest, Akadémia utca 3.

**Alapítói jogkör gyakorlója:**

emberi erőforrások minisztere

**Az intézmény fenntartója:**

**Közép-Pesti Tankerületi Központ**

**Fenntartó székhelye:**

**1149 Budapest , Mogyoródi út 21.**

**KPTK jogköre:**

ingyenes használati jog

**Működtető neve:**

**Közép-Pesti Tankerületi Központ**

**Működtető székhelye:**

**1149 Budapest , Mogyoródi út 21.**

**Az intézmény jogköre:**

ingyenes használati jog

**Az intézmény típusa:**

gyógypedagógiai, konduktív pedagógiai nevelési-oktatási intézmény

**Az intézmény jogállása:**

Nem önálló jogi személy

## Az iskola nagyobb tanulóközösségei

A tanulók nagyobb közössége a tanulólétszám 25 %-a.

A tanulók nagyobb közösségét közvetlenül érintő döntések meghozatala előtt az iskolavezetés kikéri a Diákönkormányzat véleményét, javaslatát, lehetővé teszi az ilyen témájú tantestületi értekezleteken való részvételüket.

**Felvételi eljárás**

Az intézmény az óvodájába, iskolájába, szakiskolájába, kollégiumába való felvételről a Székhely Szakértői Bizottság javaslata alapján a főigazgató dönt, figyelembe véve az oktatási törvényben meghatározott létszámhatárokat.

*A tanulói jogviszonnyal kapcsolatos rendelkezéseket – beleértve a felvétel, jogviszony megkezdése, megszűnése, szüneteltetése feltételeit, szabályait, eljárási rendjét az adott törvényi szabályok tartalmazzák. Az iskolába, kollégiumba való felvételnél előnyben részesülnek az állami gondoskodásban részesülő növendékek (gyámhatóság által kezdeményezett felvételt soron kívül kell teljesíteni), az iskola beiskolázási körzetéhez tartozó jelentkezők, s azok, akik hallássérülésük mértéke, a család szociokulturális helyzete következtében halmozottan hátrányos helyzetűnek minősülnek. Azonos teljesítményt elérő tanulók közül a rangsor elkészítésénél előnyben kell részesíteni a halmozottan hátrányos tanulót, ezt követően azt a jelentkezőt, akinek lakóhelye, ennek hiányában tartózkodási helye az iskola székhelyének településén található, illetve akinek sajátos helyzete azt indokolja.*

Az intézmény valamennyi felvett tanulója számára biztosítani tudja a napközi-otthoni ellátást.

### JOGOK ÉS KÖTELESSÉGEK

## A gyermekek, tanulók jogai

A gyermekek, tanulók jogait az 2011. évi CXC.törvény *-* a nemzeti köznevelésről (továbbiakban Nkt.) 27. fejezete tartalmazza.

Iskolánkban a Szervezeti és Működési Szabályzat (továbbiakban SzMSz) tartalmaz diákjogokat.

* 1. A gyermek személyiségét, emberi méltóságát, jogait tiszteletben kell tartani, és védelmet kell számára biztosítani fizikai és lelki erőszakkal szemben.
  2. A tanuló joga, hogy hozzájusson a jogai gyakorlásához, ügyeinek intézéséhez szükséges információkhoz.
  3. A diákot nézeteiért és meggyőződéséért hátrány nem érheti. Nkt. 46.§ (6) h) A tanuló joga, hogy vallási, világnézeti vagy más meggyőződését, nemzetiségi önazonosságát tiszteletben tartsák, és azt kifejezésre juttassa, feltéve, hogy e jogának gyakorlása nem ütközik jogszabályba, nem sérti másoknak ezt a jogát, és nem korlátozza a társai tanuláshoz való jogának gyakorlását.
  4. Joga, hogy az őt ért sérelem esetén nevelőihez, a diákönkormányzathoz illetve az iskolavezetőséghez forduljon, s kérje az őt ért sérelem orvoslását.
  5. Jogai megsértése esetén – jogszabályban meghatározottak szerint – eljárást indíthat.
  6. Jogorvoslatot kérhet a fokozatosság elve mellett. A jogorvoslat során javasolt intézkedési szintek: szaktanár/nevelőtanár/asszisztens – osztályfőnök - főigazgató helyettes – főigazgató (igazgató).
  7. A tanulónak joga van az egyéni képességei szerinti képzéshez.

A legsúlyosabb esetekben a tanulónak joga van személyre szabott, egyéni képzésben részt venni.

* 1. Joga van a tanórán a tananyag elsajátításához, ebben más tanuló fegyelmezetlen viselkedésével, az órát zavaró magatartásával nem gátolhatja meg.
  2. A tanulónak joga van előre haladása érdekében vagy egyéb okból évfolyamon belül másik osztályba kérni magát.
  3. Joga van legalább egy héttel témazáró dolgozatírás előtt megtudni a dolgozat témáját, a dolgozatírás időpontját. Egy tanítási napon kettőnél több témazáró dolgozat megírására nem kötelezhető.

A javított, osztályozott dolgozatot joga van szüleinek megmutatni – fénymásolat vagy fotó készítésével.

* 1. A tanuló joga, hogy kollégiumi, napközi otthoni ellátásban részesüljön kivéve, ha ezt magaviselete nem teszi lehetővé.
  2. Joga van a tanítási órán kívüli foglalkozásokon részt venni, kivéve, ha ezt magaviselete nem teszi lehetővé.
  3. Joga van a hétvégi és a szünidei foglalkoztatásra, kivéve, ha ezt magaviselete nem teszi lehetővé.
  4. A tanuló joga, hogy az iskolában és a kollégiumban rendelkezésre álló eszközöket, létesítményeket igénybe vegye a vonatkozó szabályok betartása mellett (könyvtár, számítástechnikai labor, sportlétesítmények, stb). Az iskolai könyvtár használatát az SzMSz tartalmazza.
  5. Joga van osztályozó-, javító-, szakmai vizsgát tenni – a tantestület határozata alapján.
  6. Az étkezéssel kapcsolatos jogokat az SzMSz tartalmazza.

Egészségügyi vagy egyéb okból eltérő étkezéshez joga van segítséget kapni (pl. hozott étel megmelegítése).

* 1. A tanuló joga, hogy rendszeres egészségügyi felügyeletben és ellátásban részesüljön.

Joga van az iskolai gyermekorvos, szemész- és fülészorvos, valamint a kerületi fogorvos helyett más orvost választani – azonban az iskolán kívül választott orvosi vizit rendezése szülői feladat, nem tanítási időben végzendő. Ebben az esetben a teendők - tanítási időn kívül- a szülői feladat részét képezik.

* 1. A tanulónak joga van órák közötti szünetben társaihoz másik osztályba átmenni, amennyiben ezt magaviselete nem zárja ki, és erre az ügyeletes felügyelő tanártól engedélyt kért.
  2. A tanulónak joga van esetenként egészségügyi, illetve egészségi okokból felmentést ill. könnyítést kapni testnevelés órán – lányoknál havonta 3 alkalommal.
  3. Részt vehet az iskola kulturális, sportköri, diákköri munkájában, az iskola által meghirdetett szakkörökön, az iskola által szervezett, vagy országos tanulmányi versenyeken és pályázatokon. A diáknak joga van a 8. évfolyamon az iskola és más intézmény által kínált lehetőségekből választani és eldönteni, hogy hol szeretne tovább tanulni. Választási lehetőségeiről az osztályfőnök tájékoztatja. Írásos jelentkezését is az osztályfőnök, vagy annak távollétében az igazgatóhelyettes veszi át.
  4. A tanulónak joga, hogy a Nkt.-t, annak végrehajtási rendeleteit, valamint a SzMSz diákokat közvetlenül érintő részeit teljes szövegében megismerhesse. Erre mód a könyvtárban és a honlapon van, ahol a fent említett szabályzatok a diákok rendelkezésére állnak.
  5. Kiemelkedő tanulmányi munkájáért, közösségi tevékenységéért dicséretben, jutalomban részesülhet, az osztályfőnök, a szaktanárok vagy az igazgató részéről.
  6. Tanulóknak kötelessége az aktuális járványügyi eljárásrend rájuk vonatkozó rendelkezéseit maradéktalanul betartani iskolatársaik és tanáraik védelmében is.

##### A tanulók kötelességei az iskolai tagozat számára

A Nkt**. 46. §** (1) alapján a tanuló kötelessége, hogy

* részt vegyen a kötelező és a választott, továbbá általános iskolában a tizenhat óráig tartó egyéb foglalkozásokon és szakmai gyakorlatokon,
* eleget tegyen - rendszeres munkával és fegyelmezett magatartással, képességeinek megfelelően - tanulmányi kötelezettségének,
* életkorához és fejlettségéhez, továbbá iskolai és kollégiumi elfoglaltságához igazodva, pedagógus felügyelete, szükség esetén irányítása mellett - a házirendben meghatározottak szerint - közreműködjön saját környezetének és az általa alkalmazott eszközöknek a rendben tartásában, a tanítási órák, kollégiumi foglalkozások, rendezvények előkészítésében, lezárásában,
* megőrizze, továbbá az előírásoknak megfelelően kezelje a rábízott vagy az oktatás során használt eszközöket, óvja az iskola létesítményeit, felszereléseit, szándékos rongálás esetén a szülőnek (nagykorú tanuló esetében a kárt okozó diáknak), illetve gondviselőnek kötelessége megtéríteni az okozott kárt.
* az iskola, kollégium vezetői, pedagógusai, alkalmazottai, tanulótársai emberi méltóságát és jogait tiszteletben tartsa, tiszteletet tanúsítson irántuk, segítse rászoruló tanulótársait,
* megtartsa az iskolai, kollégiumi SZMSZ-ben, továbbá a Házirendben foglaltakat.
* A tanulóknak a tanórákon, a választott foglalkozásokon, a tanév rendjében meghatározott iskolai rendezvényeken **ünnepi ruhában (fehér ing, blúz, sötét (nem farmer) nadrág, szoknya, cipő**) a megjelenés kötelező, vallási és nemzetiségi hovatartozástól függetlenül.
* Minden diák köteles a napi tanítási rendnek megfelelő taneszközöket, felszerelést (tankönyv, füzet, írószer, testnevelési felszerelés) az iskolába magával hozni és a tanóra kezdetére előkészíteni, magára ölteni.
* A tanulók az iskolába nem hozhatnak olyan eszközöket, amelyek használata saját, vagy a tanuló társak életét, testi épségét, egészségét veszélyezteti**.**
* Az iskola valamennyi tanulója a tanítási óra kezdetét jelző becsengetéskor a tanteremben, (vagy tanterem előtt) a tanóra helyszínén tartózkodik és a tanár megérkezését fegyelmezetten várja.

**Tilalmak**

Fegyelmezetlen magatartásával a tanuló senkit nem hozhat hátrányos helyzetbe, nem akadályozhat a tanulásban, amennyiben a fentieket megszegi, a fegyelmező intézkedések fokozatai érvényesek rá.

Tanítási óra alatt tanuló nem tartózkodhat a tantermen kívül, illetve az iskola területén tanuló tanári felügyelet vagy engedély nélkül egyedül nem tartózkodhat.

Az iskolába tilos minden olyan tárgy behozatala, amely a Tiltott tárgyak és korlátozottan használható tárgyak használatának szabályzatában szerepel.

Az iskolában kereskedelmi tevékenységet tanulók egymás között nem folytathatnak (nem cserélhetnek, nem adhatnak el és társaiktól nem vehetnek semmit, kivéve az iskolai bolhapiaci, adventivásár napok).

Tilos az iskola berendezési tárgyaiban, felszerelésében, eszközeiben szándékosan kárt okozni.

A tanulóknak tilos minden olyan megnyilvánulás, mely a tanár, tanuló köznevelési törvényben biztosított jogát sérti.

Az iskolába tilos héjas szotyolát, tökmagot behozni és fogyasztani.

Tilos az iskolába energiaitalt behozni és azt fogyasztani. A szabály megszegése azonnali termékelkobzást és osztályfőnöki intőt von maga után.

Tilos tanítási órán rágógumizni.

A folyósokon és a tantermekben tilos rohangálni, verekedni.

Tilos a tanár vagy tanuló engedélye nélkül tulajdonát képező dolgokat elvenni, használni.

Járványügyi helyzet esetén a tanulók saját blokkjukon kívül más blokkokban nem tartózkodhatnak, más osztályterembe nem léphetnek be.

A tanulók véleménynyilvánításának, a tanulók rendszeres tájékoztatásának rendje és formái

A tanuló véleményt mondhat, javaslatot tehet és kezdeményezhet az iskola életével kapcsolatos kérdésekben részben az osztályfőnök, részben a kollégiumi csoportvezető felé.

További véleménynyilvánítási lehetősége a Diákönkormányzat.

* A Hallássérültek Óvodájában, Általános Iskolájában, Szakiskolájában, Egységes Gyógypedagógiai Módszertani Intézménye és Kollégiumában a tanulók legfőbb érdekképviseleti szervezete a Diákönkormányzat.
* Az iskola tanulóit közvetlenül érintő döntések előkészítő szakaszában, az iskola igazgatója kikéri a diákönkormányzat véleményét, javaslatát.
* A nevelőtestület olyan értekezleten, amelynek témája az iskolai közélet, a tanulói jogok és kötelességek teljesülése, tanácskozási és véleményezési jogot biztosít a diákönkormányzatnak.

A tanulók tájékoztatása az osztályfőnöki órákon, diákönkormányzati összejöveteleken és rendkívüli iskolai gyűléseken történik.

**Kapcsolattartási jog és kötelezettség**

A szülő joga és kötelessége, hogy egy tanévben minimum három alkalommal részt vegyen szülői értekezleteken (szeptemberi alakuló értekezlet, félévi, tanévvégi), és fogadóórán tájékozódjon gyermeke tanulmányi előmeneteléről, magatartásáról, szorgalmának alakulásáról a szaktanároknál, az osztályfőnöknél. Ha a tanár konzultációt kezdeményez a gyermek ügyében, a szülő nem tagadhatja meg az együttműködést.

## Az intézmény látogatása

## - Az intézményt csak egészséges gyermek/tanuló és dolgozó látogathatja.

## - Az intézménybe a tanulókon és az ott dolgozókon, a hatóságok, az előre egyeztetett időpontra érkezők, valamint a Tankerületi Központ munkatársain kívül más nem léphet be.

## - Előre egyeztetett időpont nélkül a szülők sem jöhetnek be az intézménybe.

## - Reggel az autista óvodások az első kapun, a siket óvodások a hátsó kapun közelíthetik meg az óvodát. Az óvodai bejárat ajtajánál asszisztens kollégák fogadják a gyerekeket és kísérik őket az óvodai csoportba.

## Kivétel: a beszoktatós óvodásainkat bekísérheti 1 szülő.

## - A siket és autista iskolás, szakiskolás tanulók a főbejáraton léphetnek az iskola épületébe. A szülők a kapuban köszönjenek el gyermekeiktől. A meghatározott csoportok szülei a portás segítségével hívhatják ki gyermekükhöz a pedagógiai asszisztenst, aki a csoportba kíséri a gyermeket/tanulót. A délutáni távozáskor is a portás mondja be annak a gyermeknek a nevét, akiért szülei megérkeztek. A szülő az iskola előtt várja gyermekét.

## Az iskola munkarendje

Az iskola éves munkarendjét az iskolavezetés javaslata alapján a tantestület határozza meg.

A tanítás 8.10-kor kezdődik. Minden diák a tanítás kezdete előtt 15 perccel korábban érkezzen meg az iskolába, foglalja el helyét a tanteremben vagy a szaktantermek előtt várja fegyelmezetten tanárát.

*Óraközi szünetek:*

Szünetekben az ügyeletes tanár rendelkezéseit be kell tartani.

Szünetekben a tanulók a folyosón, a tantermekben (kivétel a szaktantermek, tornaterem), jó idő esetén, a harmadik szünetben az udvaron tartózkodhatnak. Az iskola épületét az utca felé nem hagyhatják el, csak osztályfőnöki engedéllyel.

A tornateremben, a szaktantermekben és a szertárakban csak az illetékes tanár jelenlétében tartózkodhatnak a tanulók.

A folyosókon, lépcsőházban a diákok kerüljék a lármázást és minden olyan játékot, amely veszélyezteti a testi épséget, vagy rongálást okozhat **(az iskola épületén belül tilos rollerezni, gördeszkázni, kergetőzni és futkározni csak az udvaron lehet).**

Tűz esetén riasztásra a folyosókon és a termekben kifüggesztett rend szerint kell elhagyni az épületet. A menekülési irányokat minden tanév elején az osztályfőnök ismerteti tanítványaival.

A tanulók hivatalos ügyeiket a titkárságon, a pénztárban vagy a tanári szobában a szünetben intézhetik. Rendkívüli esetben a főigazgatót vagy helyettesét azonnal is megkereshetik. Vendégeket (szülőket, hozzátartozókat) csak indokolt esetben fogadhatnak a tanulók szünetben, és csak az aulában – előzetes vezetői engedély alapján. A tanítási rend érdekében az aulában történő várakozás a gyermeküket kísérő szülőkre, hozzátartozókra is vonatkozik.

A napi munkarendet az órarend és a csengetési rend határozza meg. A tanítási órák általában az 1-7. tanórában tartandók.

***C S E N G E T É S I REND***

|  |  |
| --- | --- |
| 1.óra | 8. 10 – 8.55 |
| 2. óra | 9.05 – 9.50 |
| 3. óra | 10.05 – 10.50 |
| 4. óra | 11.05 – 11.50 |
| 5. óra | 12.00 – 12.45 |
| 6. óra | 12.55 – 13.40 |
| 7. óra | 14.05 – 14. 50 |
| 8. óra | 14.55 – 15.40 |

Az Nkt. 46.§(1) bekezdése a tanuló kötelezettségévé teszi, hogy részt vegyen a kötelező és a választott, továbbá általános iskolában a tizenhat óráig tartó egyéb foglalkozásokon.

A Nkt.55.§(1) bekezdése szerint az igazgató a tanulót a szülő kérelmére felmentheti az általános iskolában tizenhat óra előtt megszervezett egyéb foglalkozás alól.

**ÁLTALÁNOS MŰKÖDÉSI SZABÁLYOK**

##### Étkezések rendje

A tízórait a tanulók a második szünetben, 9.50 – 10.05 között fogyaszthatják el a tantermekben.

Az ebédeltetés sávos rendszerben 11.30-tól történik. Ha az osztályok utolsó tanítási órája a 7-8. óra, ez esetben 13.40 – 14.05 közötti szünetben ebédelnek.

Az uzsonnát 15.30 órakor kapják meg a tanulók.

**Étkezés fizetése, lemondása**

A gyermek hiányzása esetén csak azokra a napokra tudjuk levonni a befizetett térítési díjat, amely napokra a szülő (hétköznap kollégista tanuló esetében az osztályfőnök) személyesen vagy telefonon az étkeztetési koordinátornak (ÉSZGSZ munkatárs) előző nap délelőtt 9 óráig bejelenti a hiányzást. Rendszeres gyermekvédelmi kedvezménnyel rendelkező tanulók hiányzása esetén is köteles a szülő lemondani az étkezést!

##### Egészségvédelem

A kollégista tanulók részére - egészségi állapotuk napi ellenőrzésére, felülvizsgálatára - az adott tanévre meghatározva iskolaorvosi, ápolónői ellátást biztosítunk.

Heti rendszerességgel védőnő, napi rendszerességgel egy pszichológus áll a tanulók rendelkezésére, valamint ellenőrző vizsgálatokat végez szemész, fülész szakorvos.

##### Balesetvédelem

Minden tanulónak a tanév első tanítási napján baleset- és tűzvédelemi oktatáson kell részt vennie. Az oktatáson az osztályfőnök ismerteti az iskola baleset- és munkavédelmi szabályzatát.

A számítástechnikai, könyvtári, technika szakköri és a testnevelési foglalkozás megkezdése előtt évente egy alkalommal munkavédelmi oktatásban is részt kell venni a tanulóknak. Az iskolai tanműhelyek a szakképzési törvény alapján külön szabályozás szerint működnek.

A tanulók az általuk észlelt baleseteket, balesetveszélyes helyzeteket azonnal kötelesek jelezni az iskola valamely felnőtt dolgozójának

**Védő, óvó szabályok**

Az iskolában esős, sáros, havas idő esetén higiéniai és egészségvédelmi okokból váltócipő használata kötelező.

Szándékos, illetve véletlen rongálás esetén az okozott kárt az osztályfőnöknek, valamint a gazdasági irodában jelenteni kell. A tanulók kiemelten óvják az iskola dekorációját, eszközeit, használati tárgyait.

Minden tanulói balesetet azonnal jelenteni kell az főigazgató vagy az főigazgató-helyettesi irodában, melyről baleseti jegyzőkönyvet kell felvenni. Tanulóink számára kötelező balesetvédelmi oktatást kell tartani minden olyan tantárgy esetén, ahol a tananyag elsajátítása során veszélyes üzem lehetséges (testnevelés, kémia, fizika, technika, számítástechnika, biológia).

A szaktantermekben a tanulók csak tanári felügyelet mellett tartózkodhatnak. Az iskola sportlétesítményeit, eszközeit a tanulók csak tanári felügyelet, illetve engedély mellett használhatják. Az iskolaközösség minden tagjának kötelessége jelezni a balesetforrásokat az iskola vezetése felé. A tanulóknak az iskola egész területén (tantermekben, folyósokon, udvaron) úgy kell közlekedniük, viselkedniük, hogy azzal sem mások, sem maguk testi épségét ne veszélyeztessék.

**Ellenőrző könyv/ E-napló**

A 2016/17-es tanévtől intézményünk a digitális napló használatát vezette be. Az osztályfőnökök minden tanév első szülői értekezletén tájékoztatják a szülőket ennek használatáról. A pedagógusok folyamatos, interaktív kapcsolatot tudnak fenntartani az e-naplón keresztül a szülőkkel, diákokkal egyaránt, így e program kiváltja a papír alapú ellenőrző könyvet. Minden tanév elején a szülő írásban kérheti, hogy az adott tanév során havonta egy alkalommal az iskolával tanulói jogviszonyban álló gyermekének tanulmányi előmeneteléről a KRÉTA rendszerből nyomtatott értesítőt kapjon. A tájékoztatás, illetve a kért dokumentumok elkészítése, továbbítása az osztályfőnök feladata.

**Szülői hozzáférés az e-naplóhoz**

A szülő minden tanév első szülői értekezletén tájékoztatást kap az osztályfőnöktől az e-naplóba való szülői belépés menetéről, annak használatáról, az előző tanévhez képest történt változásokról.

##### Késés

A késés bármely becsengetés utáni és az önhibából történő későbbi beérkezést is jelenti az órára.

A későn érkező tanulót későnek (a késés időtartamának megjelölésével) írja be a tanár. 45 perc késedelmi idő esetén írható be egy igazolatlan óra.

Az igazolatlanul mulasztó tanuló magatartását a munkafegyelem megsértésének tekintjük, ezért vele szemben a következő fegyelmező intézkedéseket alkalmazzuk:

* 1 igazolatlan mulasztott óráért osztályfőnöki figyelmeztető, a szülő értesítése
* 2-3 igazolatlan óra esetén osztályfőnöki intő, a szülő behívása
* 4-6 igazolatlan óra esetén osztályfőnöki rovó, a szülőt írásban értesíti
* 7-9 igazolatlan óra esetén igazgatói figyelmeztető, a szülő bekérése

A késés igazolható pl. az érintett közlekedési vállalat (BKK, MÁV, Volán) hivatalos nyomtatványával.

Az elkéső tanuló nem zárható ki a tanóráról.

Napközben csak az iskolai kötelességteljesítés vagy egészségügyi ok miatti késés igazolható!

Ha egy tanuló beteg, vagy betegség miatt haza lett küldve, járványügyi intézkedéseknek megfelelően igazolt a hiányzása, orvosi igazolást köteles hozni mikor visszatér az iskolába.

Krónikus betegség esetében orvosi igazolással otthon maradhat, projekt feladatokat kap online formában. Félévkor és év végén osztályozó vizsgát tesz.

**Tanulói mulasztás igazolása**

A tanulói mulasztás igazolására vonatkozó rendelkezések: a tanuló az iskolából való távolmaradásra – indokolt esetben – előzetesen engedélyt kérhet, illetve kaphat:

* az egyes tanórákról (foglalkozásokról) való távolmaradásra

a foglalkozást vezető pedagógustól

* 3 napot meg nem haladó hiányzásra az osztályfőnöktől
* 3 napot meghaladó hiányzásra az főigazgatótől.

Az engedélyt a szülőnek kell kérnie írásban.

A mulasztás utólagos igazolása esetén (a távolmaradás kényszerűségből, előre nem látható okból következett be, nem volt mód az előzetes engedélykérésre):

3 napig terjedő mulasztást a szülő tanévenként legfeljebb 3 alkalommal,

3 napot meghaladó időtartamú távolmaradást csak orvos igazolhat.

A szülő gyermeke távolmaradását köteles mihamarabb, lehetőleg már a mulasztás első napján az iskolának- lehetőleg az osztályban tanítóknak-, bejelenteni. Ha a tanuló a távolmaradást 8 napon belül elfogadhatóan nem igazolja, hiányzása igazolatlannak minősül.

Igazolatlan mulasztások kezelése a 20/2012. (VIII. 31.) EMMI rendelet értelmében.

Nem tanköteles korú tanulók esetében

Az iskola értesíti a szülőt az igazolatlan mulasztásokról (legalább kétszer), amelyek 30 órát meghaladó igazolatlan mulasztást követően a **tanulói jogviszony** **megszűntetésé**t vonják maguk után.

Tanköteles korú tanulóknál

Az iskola köteles a szülőt értesíteni a tanköteles tanuló első igazolatlan mulasztásakor.

Az igazolatlan mulasztások ismétlődésekor az iskola a gyermekjóléti szolgálatot, majd 10

igazolatlan óra fölött a 331/2006. (XII. 23.) Korm. rendeletben foglaltakkal összhangban - értesíti a gyermek tényleges tartózkodási helye szerint illetékes jegyzőt és a gyermekjóléti szolgálatot.

Ha a tanköteles tanuló igazolatlan mulasztása egy tanítási évben eléri a harminc órát, az iskola ismételten tájékoztatja a gyermekjóléti szolgálatot, amely közreműködik a tanuló szülőjének az értesítésében. Ha a tanköteles tanuló igazolatlan mulasztása egy tanítási évben eléri az ötven órát, az iskola igazgatója értesíti a gyermek tényleges tartózkodási helye szerint illetékes jegyzőt.

50 igazolatlan óra fölött sor kerül az iskoláztatási támogatás folyósításának szüneteltetésére, illetve indokolt esetben a fiatalkorú tanuló védelembe vételére.

* Az a tanuló, akinek a teljes tanévben a mulasztása meghaladja a 250 órát, vagy egy tantárgyból a tanórák 30%-át, és emiatt munkája nem értékelhető, ezért nem osztályozható, a nevelőtestület engedélye alapján osztályozó vizsgát tehet.

A tanítási órákról való távolmaradást az órát tartó pedagógus jegyzi be az e- naplóba. Az igazolt és igazolatlan órák (napok) összesítése az osztályfőnök feladata.

A kötelező foglalkozásokról való ismételt késés esetén:

* az osztályfőnök az ellenőrző könyv/e-napló útján értesíti a szülőt
* ha a felhívás eredménytelen, s a tanuló saját hibájából továbbra is késve jár a foglalkozásra, fegyelmi intézkedésben kell részesíteni, s ezt a magatartás minősítésénél figyelembe kell venni.

Ha a tanulót nem kötelező foglalkozásra felvették, a tanév végéig a mulasztás, értékelés és minősítés, magasabb évfolyamba lépés tekintetében úgy kell eljárni, mintha kötelező tanórai foglalkozás lenne.

**A tanulmányok alatti vizsgák szabályozása, tervezett ideje, a jelentkezés módja és határideje**

A tanuló osztályzatait évközi teljesítménye és érdemjegyei vagy az osztályozó vizsgán, a különbözeti vizsgán, valamint a pótló és javítóvizsgán nyújtott teljesítménye (a továbbiakban a felsorolt vizsgák együtt: tanulmányok alatti vizsga) alapján kell megállapítani.

A tanulmányok alatti vizsgákat a 20/2012. (VIII. 31.) EMMI rendelet előírásaiban szereplő szabályok szerint kell megszervezni.

Tanulmányok alatti vizsgát – az e rendeletben meghatározottak szerint – független vizsgabizottság előtt, vagy abban a nevelési-oktatási intézményben lehet tenni, amellyel a tanuló jogviszonyban áll. A tanulmányok alatti vizsgán vizsgabizottság ellenőrzi és értékeli a vizsgakötelezettséggel érintett időszakra vonatkozó követelmények elsajátítását. A bizottság az összesített részeredmények és a kérdező tanár véleményezése alapján dönt a minősítésről.

* Az iskolában a tanulmányok alatti vizsga tantárgyankénti, évfolyamonkénti követelményeit a helyi tanterv tantárgyi programjainak kimeneti elvárásaiként meghatározott továbbhaladási feltételek alkotják. Alkalmazásakor tekintettel kell lenni a vizsgázó tanuló sajátos nevelési igényére, egyéni sajátosságaira, helyzetére.
* A tanulmányok alatti vizsgák tervezett rendjét, időpontjait, a vizsgára jelentkezés módját és határidejét az főigazgató határozza meg a jogszabály adta keretek között, az intézmény Pedagógiai Programjában és Házirendjében rögzítettek alapján, összhangban a többi iskolai szabályozó norma előírásaival. Mindezeket írásban az osztályfőnökök útján a tanulók és szüleik tudomására hozza.

**Hatálya kiterjed az iskola valamennyi tanulójára,**

* aki osztályozóvizsgára jelentkezik
* akit a nevelőtestület határozatával osztályozóvizsgára utasít
* akit a nevelőtestület határozatával javítóvizsgára utasít
* kiterjed továbbá az iskola nevelőtestületének tagjaira és a vizsgabizottság megbízott tagjaira.

**A vizsgaszabályzat hatályba lépése**

A nevelési program hatályba lépésével, határozatlan időre szól. Felülvizsgálatát az főigazgató és a nevelőtestület kezdeményezheti. A vizsgaszabályzatot 30 napon belül módosítani kell, ha a vonatkozó jogszabályban közölt szabályozás olyan módon megváltozik, hogy az a vizsgaszabályzatban leírtakat befolyásolja.

**A vizsgázó és az érintett tanulók szüleinek értesítése**

Az iskola előzetes értesítést küld írásban, személyes vagy postai úton, a vizsga előtt 10 nappal (egyéni munkarendű tanulónak, javító- és osztályozóvizsgát illetve különbözeti vizsgát tevőknek), amely tartalmazza:

* A vizsga helyét
* A vizsga időpontját
* A vizsgatárgyakat és azok vizsgáztatásának módját
* A szükséges segédeszközöket, amelyeket a vizsgázónak magával kell hoznia.

Javítóvizsga esetén, a tanév végén (bizonyítványosztáskor) közölni kell annak időpontját. Amennyiben a tanuló az osztályozóvizsgán nem tud megjelenni, akadályoztatását írásban kell jeleznie az iskola főigazgatójének, és ebben az esetben augusztus15-től augusztus 31-ig terjedő időszakban kijelölt javítóvizsga időszakában adhat számot tudásáról. A vizsga reggel nyolc óra előtt nem kezdhető el, és legfeljebb tizenhét óráig tarthat.

**Főigazgató:**

* A tanulmányok alatti vizsgák tervezett rendjét, időpontjait, a vizsgára jelentkezés módját és határidejét az főigazgató határozza meg a jogszabály adta keretek között, az intézmény Pedagógiai Programjában és Házirendjében rögzítettek alapján, összhangban a többi iskolai szabályozó norma előírásaival. Mindezeket írásban az osztályfőnökök útján a tanulók és szüleik tudomására hozza.
* Az főigazgató felel a vizsga jogszerű előkészítéséért és zavartalan lebonyolítása feltételeinek megteremtéséért.

**A vizsgabizottság:** minimum három főből áll

* elnök,
* kérdező tanár,
* ellenőrző tanár

**Az elnök:**

* felel a szabályok betartásáért,
* ellenőrzi a vizsgázók adatait, vezeti a jegyzőkönyvet

**A kérdező és ellenőrző tanár**

* gyógypedagógus végzettségű
* lehetőség szerint ne az kérdezze a tanulót, aki vizsgára küldte

**A vizsga formái**

* írásbeli,
* gyakorlati lehet.

**A sajátos nevelési igényű vizsgázókra vonatkozó szabályok**

Szakértői bizottság szakvéleményével megalapozott kérésre, az főigazgató engedélye alapján

* az írásbeli feladatok megválaszolásához rendelkezésre álló időt legfeljebb harminc perccel meg kell növelni,
* jelnyelvi tolmács, illetve B2 jelnyelvi vizsgával rendelkező nevelőtestületi tag segítségét igénybe veheti a kommunikáció akadálymentesítésében,
* az iskolai tanulmányok során alkalmazott segédeszközt használja.

**Az írásbeli vizsga szabályai**

* Egy napon egy tanulónak maximum három írásbeli vizsga szervezhető.
* A vizsgák között legalább 10 perc pihenőt kell biztosítani.
* A vizsgateremben az ülésrendet a vizsga kezdetekor a vizsgáztató tanár úgy köteles kialakítani, hogy a vizsgázók egymást ne zavarhassák, és ne segíthessék.
* Az írásbeli vizsgán csak az iskola bélyegzőjével, a vizsgázó nevével, osztályfokával, dátummal, a tantárgy megnevezésével ellátott lapon, feladatlapokon lehet dolgozni.
* Az íróeszközökről a vizsgázók, az iskola helyi tanterve alapján a vizsgához szükséges segédeszközökről az iskola gondoskodik
* A vizsgázónak az írásbeli feladatok megválaszolásához rendelkezésre álló maximális idő vizsgatantárgyanként negyvenöt perc.
* Ha az írásbeli vizsgát bármilyen esemény megzavarja, a kiesett idővel a rendelkezésre álló időt meg kell növelni.

**A gyakorlati vizsgarész**

* Gyakorlati vizsgát kell tenni a készségtárgyakból: hallás-ritmus-mozgásnevelés, vizuális kultúra, testnevelés és sport, informatika, technika – életvitel és tervezés.
* A vizsgázót előzetesen tájékoztatni kell a gyakorlati vizsga tartalmáról és rendjéről.
* A gyakorlati vizsgarész vizsgafeladatait pontozással kell értékelni.
* Az írásbeli vizsgára vonatkozó rendelkezéseket kell alkalmazni a gyakorlati vizsgára, amennyiben a vizsgafeladat megoldását valamilyen rögzített módon, a vizsga befejezését követően a vizsgáztató tanár által javítható formában kell elkészíteni (pl. rajz, számítástechnikai feladat).
* A gyakorlati vizsgafeladatok végrehajtásához az adott tantárgynál helyben meghatározott idő áll rendelkezésre. Ebbe az időbe a vizsgafeladatok ismertetésének ideje nem számít bele. A gyakorlati vizsgarész végrehajtásához rendelkezésre álló idő feladatok szerinti megosztása tekintetében a vizsgafeladatok leírása tartalmazhat rendelkezéseket.
* Testnevelés tantárgyból: A vizsga egy részből áll. A vizsgán az adott tanév törzsanyaga kérhető számon.

**Vizsgaszervezés:**

* Az egyes tantárgyak vizsgái során a pedagógusok választják ki a vizsga formáját.
* A tanulmányok alatti vizsgák tantárgyi/évfolyamonkénti követelményeit az iskola Pedagógiai Programjának részét képező helyi tanterv határozza meg minimum követelmény formájában.
* Az intézmény két időszakot biztosít a tanulmányok alatti vizsgák lebonyolítására: december 1. – január 20. – félévi vizsgák, május 15. - június 15. év végi vizsgák.
* Osztályozó vizsga az adott tanév során tehető szeptember 1-je és június 15-e között.
* Az osztályozóvizsga letételét az igazgató engedélyezi. Az osztályozóvizsgára jelentkezés kérelmét a szülő a félévi osztályozó vizsgára adott tanítási év december 1-jéig, illetve az év végi osztályozó vizsgára április 11-ig írásban, az iskola vezetőjének címezve köteles beadni.
* A vizsgák konkrét időpontját a tanuló osztályfőnöke jelöli ki, szervezi meg, majd azok pontos napjáról a vizsgázót, illetve a szülőt értesíti – a vizsga kijelölt dátuma előtt minimum 10 munkanappal.
* Egy vizsgaidőszakban legfeljebb két évfolyam tananyagából tehető osztályozóvizsga.
* Az osztályozó vizsga követelményei megegyeznek az adott tantárgyra vonatkozó helyi tantervi minimum követelményekkel. Erről a tanuló a vizsgára jelentkezés igazgatói elfogadásakor szaktanáraitól részletes tájékoztatást kap.
* A vizsga értékelésére az adott évfolyam értékelési szabályrendszere vonatkozik.
* A szabályosan megtartott tanulmányok alatti vizsga nem ismételhető.
* Ha a tanuló a tanulmányok alatti vizsga letételére a nevelőtestülettől halasztást kap, a halasztott időpontig úgy folytathatja tanulmányait, mintha sikeres vizsgát tett volna.

Intézményünk sérülésspecifikus módszertanával szoros összefüggésben áll, hogy sem hallássérült, sem autizmus spektrumzavarral élő diákjaink számára nem szervezünk szóbeli vizsgát. A készségtárgyak esetében írásbeli vagy gyakorlati vizsgát szervezünk a tanuló egyéni megítélése alapján.

**A vizsgáról jegyzőkönyv készül:**

* A jegyzőkönyvön fel kell tüntetni vizsgát lebonyolító intézmény nevét, OM azonosítóját, címét.
* A jegyzőkönyvnek tartalmaznia kell: a tanuló nevét, születési helyét és idejét, állampolgárságát, anyja születéskori nevét, lakcímét, annak az iskolának a megnevezését, amellyel tanulói jogviszonyban áll.
* A vizsgatárgy megnevezése mellett, a vizsga időpontját, a vizsga értékelését, a kérdező tanár aláírását, a végleges osztályzatot, a jegyzőkönyv kiállításának helyét és idejét, az elnök, a jegyző, és a vizsgabizottság tagjainak nevét és aláírását.
* A jegyzőkönyv mellékleteként csatoljuk a vizsgázó diák írásbeli dolgozatát. Az írásbeli dolgozatot a diák megtekintheti, az értékeléssel kapcsolatban írásban észrevételt tehet. A szülő – kérésre – a vizsgaanyagba betekinthet. A vizsgák szabályos lebonyolításáért az főigazgató felel. A szabályosan megtartott tanulmányok alatti vizsga nem ismételhető.
* A tanulmányok alatti valamennyi vizsga legalább háromtagú vizsgabizottság előtt zajlik. A vizsgabizottság tagjait (elnök, kérdező tanár, ellenőrző tanár) az főigazgató írásban bízza meg a vizsgát megelőzően.

**Iskolánkban az alábbi tanulmányok alatti vizsgákat szervezzük**

* osztályozó vizsga,
* pótló vizsga,
* javítóvizsga
* különbözeti vizsga

**Osztályozó vizsga**

**Osztályozó vizsgát kell tennie a tanulónak a félévi és a tanév végi osztályzat megállapításához, ha:**

* A tanórai foglalkozásokon való részvétel alól fel volt mentve,
* Engedély alapján egy vagy több tantárgy tanulmányi követelményének egy tanévben vagy az előírtnál rövidebb idő alatt tehet eleget,
* Hiányzása a 20/2012. (VIII.31.) EMMI rendelet 51. § (7) bekezdésében előírt mértéket meghaladja, és ezért nem osztályozható, amennyiben a tantestület engedélyezi, hogy osztályozó vizsgát tegyen.
* Ha a tanuló hiányzása adott félévben meghaladja adott tantárgyból a 30%-ot, köteles a tantárgyból osztályozó vizsgát tenni; ha a két félévben összesen lépi át a 30%-ot, a nevelőtestület dönthet az osztályozó vizsgáról, vagy a jegyek alapján történő értékelésről, ha az elégséges számú.
* Ha a hiányzás mértéke a tanévben meghaladja a 250 órát, a tanév végén és emiatt nem osztályozható, a nevelőtestület döntése alapján osztályozó vizsgát tehet,
* A tanuló tanulmányait egyéni tanrendben végzi.

Egy osztályozó vizsga egy adott tantárgy és egy adott évfolyam követelményeinek teljesítésére vonatkozik. A tanítási év lezárását szolgáló osztályozó vizsgát az adott tanítási évben kell megszerezni.

20/2012.(VIII.31.) EMMI rendelet 51.§ (8) bekezdése alapján:

„A nevelőtestület az osztályozóvizsga letételét akkor tagadhatja meg, ha a tanuló igazolatlan mulasztásainak száma meghaladja a húsz tanórai foglalkozást, és az iskola eleget tett az értesítési kötelezettségének. Ha a tanuló teljesítménye a tanítási év végén nem minősíthető, tanulmányait évfolyamismétléssel folytathatja. Ha a tanuló mulasztásainak száma már az első félév végére meghaladja a meghatározott mértéket, és emiatt teljesítménye érdemjeggyel nem volt minősíthető, félévkor osztályozóvizsgát kell tennie. „

Az osztályozó vizsga tantárgyi/évfolyamonkénti követelményei megegyeznek a

kerettantervek alapján készült helyi tanterv, adott tantárgyra és évfolyamra vonatkozó

követelményeivel, kimeneti elvárásaival. Az osztályozó vizsga eredménye félévi vagy év

végi osztályzatnak minősül. Alkalmazásakor tekintettel kell lenni a vizsgázó tanuló sajátos

nevelési igényére, egyéni sajátosságaira, helyzetére.

Az egyéni tanrendes tanuló tanév végi minősítésüket osztályozó vizsgán szerzik meg, amely

eredményébe a tanév során szerzett érdemjegyek és vizsgaeredmények beszámíthatók.

**Pótló vizsga**

Pótló vizsgát tehet a tanuló, ha valamely vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné.

A vizsgázónak fel nem róható ok minden olyan, a vizsgán való részvételt gátló esemény, körülmény, amelynek bekövetkezése nem vezethető vissza a vizsgázó szándékos vagy gondatlan magatartására. Az főigazgató engedélyezheti, hogy a vizsgázó a pótló vizsgát az adott vizsganapon tegye le, ha ennek a feltételei megteremthetők. A vizsgázó kérésére a vizsga megszakításáig a vizsgakérdésekre adott válaszait értékelni kell.

**Javító vizsga**

* Ha a tanuló tanév végén bármely tantárgyból elégtelen osztályzatot kapott, a nevelőtestület határozata alapján javítóvizsgát tehet, kivéve, ha háromnál több tantárgyból van elégtelen osztályzata.
* Amennyiben a javítóvizsgán nem teljesíti a meghatározott követelményeket, vagy nem jelenik meg, köteles évet ismételni.
* A javító vizsga időpontját a szorgalmi időszak lezárásakor az iskola bejáratára kell kifüggeszteni. A vizsgázó javítóvizsgát az iskola főigazgatóje által meghatározott időpontban, augusztus 15-étől augusztus 31-éig terjedő időszakban tehet.
* A tanulót a vizsgára a szülő készíti fel, az iskola a nyár folyamán két ízben konzultációs lehetőséget biztosíthat (június-augusztus). A javítóvizsgán elégséges osztályzatot kapott tanuló magasabb évfolyamba léphet.

**Különbözeti vizsga**

**Különbözeti vizsgát tehet az a tanuló, aki:**

* írásbeli határozat alapján engedélyezik
* tanulói jogviszony átvétellel való létesítéséhez más iskolatípusból kéri felvételét,
* eltérő tanterv szerinti tanulmányokat folytatott és azonos vagy magasabb évfolyamra jelentkezik,

A különbözeti vizsga tantárgyainak, tartalmának meghatározása során mindig egyedileg kell az intézmény vezetőjének határozatot hoznia a jelentkező tanuló ügyében.

A különbözeti vizsga szervezése és lebonyolítása minden tekintetben megegyezik az egyéb tanulmányok alatti vizsgákkal. A tantárgyi követelményeket az főigazgató által megbízott munkaközösség vagy szaktanár jelöli ki.

Különbözeti vizsgát a tanuló abban az iskolában tehet, amelyben a tanulmányait folytatni kívánja. Különbözeti vizsgát a tanév során folyamatosan lehet szervezni.

##### A tanuló fegyelmi felelőssége és az egyeztető eljárás

Ha a tanuló a kötelességeit vétkesen és súlyosan megszegi, fegyelmező intézkedésben vagy fegyelmi büntetésben részesíthető. Fegyelmi vétség elkövetése esetén a szülői szervezet és a diákönkormányzat közösen működteti a fegyelmi eljárás lefolytatását megelőző egyeztető eljárást.

Az egyeztető eljárás célja:

A kötelességszegéshez vezető események feldolgozása, értékelése, ennek alapján a kötelességszegő és a sértett közötti megállapodás létrehozása a sérelem orvoslása érdekében.

Az egyeztető eljárás rendje:

* Egyeztető eljárás lefolytatására akkor van lehetőség, ha azzal a sértett (kiskorú esetén a szülő), valamint a kötelességszegő is (kiskorú kötelességszegő esetén a szülő) egyetért.
* A fegyelmi eljárás megindításáról szóló értesítésben a fegyelmi bizottság elnöke felhívja a kötelességszegő kiskorú szülőjének a figyelmét az egyeztető eljárás igénybevételének lehetőségére, feltéve, hogy ehhez a kiskorú sértett szülője írásban a hozzájárulását adta.
* A kötelességszegő kiskorú szülője – az értesítés kézhezvételétől számított 5 tanítási napon belül – írásban bejelentheti a fegyelmi bizottság elnökénél, ha kéri az egyeztető eljárás lefolytatását.
* A fegyelmi eljárás folytatódik, ha az egyeztető eljárás lefolytatását nem kérik, továbbá, ha a bejelentés iskolába történő megérkezésétől számított 10 napon belül az egyeztető eljárás nem vezetett eredményre.
* Ha a kötelességszegő és a sértett szülei az egyeztetési eljárásban írásban megállapodtak a sérelem orvoslásában, közös kezdeményezésükre a fegyelmi eljárást a sérelem orvoslásához szükséges időre, de legfeljebb 3 hónapra a fegyelmi bizottság felfüggeszti.
* Ha a felfüggesztés ideje alatt a kiskorú sértett szülője írásban nem kérte a fegyelmi eljárás lefolytatását, a fegyelmi eljárást a bizottság megszünteti.
* Ha a sérelem orvoslására kötött írásbeli megállapodásban a felek kikötik az egyeztető eljárás megállapításait és a megállapodásban foglaltakat, akkor kötelességszegő tanuló osztályközösségében meg lehet vitatni illetve a diákönkormányzatot segítő tanár nagyobb közösségben nyilvánosságra hozhatja.

Az egyeztető eljárást az iskola igazgatója vagy igazgató helyettese vezeti le. Az egyeztető eljárásban részt vesz a sértett, a kötelességszegő, az érintett kiskorúak szülei, és osztályfőnökei, a szülői szervezet elnöke, a diákönkormányzat elnöke, és a diákönkormányzatot segítő tanár. Az egyeztető eljárásról jegyzőkönyv készül.

A fegyelemsértés mértékétől függő intézkedések az alábbiak:

Fegyelmező intézkedés:

* szóbeli figyelmeztetés max. 3 alkalommal, (szaktanár, osztályfőnök, nevelőtanár adhatja):

hanyagságból, figyelmetlenségből származó fegyelmezetlenségek (tanóra megzavarása, igazolás elfelejtése, ebédlői rendzavarás, késés, felszerelés hiánya, kisebb fokú modortalanság, udvariatlanság stb.). A magatartás jegy nem lehet példás.

* írásbeli figyelmeztetés:
  + Szaktanári / Nevelőtanári figyelmeztetés (max. 2 alkalommal): ha a tanuló szándékosan és súlyos mértékben zavarja a foglalkozás rendjét; többszöri órai késés esetén.
  + Szaktanári/Nevelőtanári intő, a magatartás jegy nem lehet jó.
  + Osztályfőnöki figyelmeztetés (max. 2 alkalommal) – odaítéléséről az osztályfőnök dönt a fegyelmi vétségek alapján, de javaslatot tehet rá az osztályban tanító szaktanár is. A tanuló osztályfőnöki figyelmeztetésben részesülhet 3 indokolatlan késés, vagy igazolatlan óra esetén is.
  + Osztályfőnöki intő 1 alkalommal, a magatartás legfeljebb közepes lehet.
  + Igazgatói figyelmeztetés: 1 alkalommal a magatartás jegy legfeljebb rossz lehet.
  + Igazgatói intő: 1 alkalommal, a tanuló magatartása legfeljebb rossz lehet. A következő vétség fegyelmi eljárást és lehetséges eltanácsolást von maga után.

Ha a tanuló magatartásával súlyosan megsérti az iskola szabályzatát, tanulótársai és/vagy tanárai testi épségét és lelki nyugalmát ismételten veszélyezteti, az iskola vezetősége 1-3 napra rendkívüli tanrendet rendelhet el, melyel teljesítheti a tankötelezettségét, a megfelelő szülői tájékoztatás mellett.

A fegyelmi eljárásról a 2011. évi CXC. törvény – a nemzeti köznevelésről és a 20/2012. (VIII.31.) EMMI rendelet rendelkezik.

###### **Dohányzás:**

A tanulók

1999. XLII. évi törvénynek megfelelten az intézmény területén tilos a dohányzás.

Dohányzás esetén a tanulóval kapcsolatos fegyelmező intézkedés:

* első esetben írásbeli, osztályfőnöki intés,
* második esetben írásbeli, igazgatói intés,
* ezt követően a tantestület dönt az ügyében

**Hit- és erkölcstan**

A hit-és erkölcstan megszervezését a hitoktatók és az főigazgató- helyettes közösen végzik. Minden előző év májusában az ezzel kapcsolatos tudnivalókról a szülők levélben tájékoztatást kapnak. A hit- és erkölcstanoktatásban való részvétel szülői elhatározáson alapszik. Ha a tanuló a tanulmányai során megváltoztatja döntését, és a hit- és erkölcstan helyett az iskola által tartott erkölcstan órán szeretne részt venni, akkor azt előző tanév május hónapjában teheti meg.

##### A tanuló munkájának elismerése

A diákok munkájának legfontosabb mérőeszköze az osztályozási rendszer.

A félévi osztályzás az első félévben, míg az év végi a teljes tanévben végzett munkát tükrözi. A félévi és az év végi érdemjegyeket a szaktanár (aki az osztályozó értekezleten a tantestület tagjaitól segítséget kérhet) határozza meg.

Indokolt esetben az évközi érdemjegyek számtani átlagától eltérő érdemjegyet is meghatározhat a szaktanár.

A szaktanár - a munkaközösséggel egyetértésben - meghatározza és az év elején ismerteti a tanulókkal a teljesítendő minimális tantárgyi követelményeket.

##### Tanulmányi jegyek

Az első évfolyamon (1/1. – ½. – 1. osztály) félévkor és év végén, a második évfolyamon félévkor szöveges minősítést, a második évfolyam végén, valamint a magasabb évfolyamokon félévkor és évvégén osztályzattal történő minősítést alkalmazunk. Ha a tanuló „felzárkóztatásra szorul” minősítést kap, az iskolának a szülő bevonásával értékelni kell a tanuló teljesítményét, fel kell tárni a tanuló fejlődését, haladását akadályozó tényezőket, és javaslatot kell tenni az azok megszüntetéséhez szükséges intézkedésekre.

Az általános iskolában és a szakiskolában a százalékos értékelés osztályzatra való átváltása az alábbiak szerint történik:

általános iskola:

|  |  |
| --- | --- |
| **Százalék** | **Osztályzat** |
| 86%-100% | jeles (5) |
| 71%-85% | jó (4) |
| 56%-70% | közepes (3) |
| 41%-55% | elégséges (2) |
| 0%-40% | elégtelen (1) |

szakiskola:

|  |  |
| --- | --- |
| **Százalék** | **Osztályzat** |
| 100%-81% | jeles (5) |
| 80%-71% | jó (4) |
| 70%-61% | közepes (3) |
| 60%-51% | elégséges (2) |
| 0%-50% | elégtelen (1) |

**Tanulmányi jegyek**

|  |  |  |
| --- | --- | --- |
| 5 | jeles | a tanuló a törzsanyagon túli ismereteket is elsajátította, és segítség nélkül tudja alkalmazni |
| 4 | jó | a tanuló a törzsanyagot elsajátította, és segítség nélkül tudja alkalmazni |
| 3 | közepes | a tanuló a törzsanyagot elsajátította, és segítséggel tudja alkalmazni |
| 2 | elégséges | tanuló a törzsanyag lényegét elsajátította, és jelentős segítséggel tudja alkalmazni |
| 1 | elégtelen | a tanuló a törzsanyagot sem sajátította el, vagy segítséggel is nehezen tudja alkalmazni |

Magatartás jegyek

|  |  |  |
| --- | --- | --- |
| 5 | példás | fegyelmi vétsége nem volt, tanulmányi és közösségi feladatait példamutatóan látja el |
| 4 | jó | lényeges fegyelmi vétsége nem volt, tanulmányi és közösségi feladatait jól ellátja |
| 3 | változó | enyhébb fegyelmi büntetésben részesült, vagy tanulmányi és közösségi feladatait csak figyelmeztetés hatására látja el |
| 2 | rossz | súlyosabb fegyelmi büntetésben részesült, és/vagy tanulmányi és közösségi feladatait csak rendszeres figyelmeztetés hatására látja el |

Szorgalmi jegyek

|  |  |  |
| --- | --- | --- |
| 5 | példás | legjobb tudása szerint tesz eleget tanulmányi kötelességeinek, és segíti társait is tanulásukban, vagy legalább három tárgyból javít eredményén (0,3 rendűséget javít) |
| 4 | jó | legjobb tudása szerint tesz eleget tanulmányi kötelességeinek, vagy javít eredményén |
| 3 | változó | tanulmányi munkája ingadozó színvonalú (max. 1 bukás) |
| 2 | hanyag | tanulmányi munkája ingadozó színvonalú (1 vagy több bukás vagy tanulmányi eredménye messze elmarad a képességei alapján tőle elvárhatótól) |

**A tanulók jutalmazásának elvei**

1. Az egyes tanulók vagy tanulói közösségek kiemelkedő tanórai vagy tanórán kívüli munkáját, közösségi tevékenységét, példamutató magatartását és szorgalmát jutalmazni kell. A jutalom legyen megerősítő jellegű, ösztönözzön a követésre, alkalmazkodjon a gyermek életkori sajátosságához.
2. A nevelőtestület a nevelő-oktató munka folyamatában nagy jelentőséget tulajdonít a folyamatos értékelésnek, a jutalmazásnak.

Az egyes tanulók tanév közbeni jutalmazásának alapja lehet:

* példamutató magatartás, kiemelkedő tanulmányi eredmény
* továbbá közösségi munka az iskolában, vagy kollégiumban
* felelősi megbízás példás teljesítése versenyeken, pályázatokon való eredményes részvétel, stb.

1. A tanév közbeni jutalmazás formái a következők:

* szaktanári (nevelőtanári) dicséret
* osztályfőnöki dicséret
* igazgatói dicséret (osztályfőnökök javaslatára)
* nevelőtestületi dicséret (az adott tanulócsoport nevelőinek együttes javaslatára).

1. A példamutatóan egységes helytállást, kiváló eredményt felmutató közösséget (osztály, kollégiumi vagy kisebb csoport) csoportos jutalomban lehet részesíteni, melynek formája többek között:

* színház-, vagy mozi-látogatás, kirándulás szervezése
* kedvelt és hasznos tevékenységekhez alkalom és lehetőség (anyag, eszköz, stb.) biztosítása.

1. A felsorolt egyéni és csoportos jutalmazási formákat egymással kombinálva is lehet alkalmazni, törekedve a fokozatosságra, egymásra épülésre. Az osztályfőnöki és ennél magasabb fokú dicséretet a szülő tudomására kell hozni. Az igazgatói, illetve nevelőtestületi dicséretet kapott tanuló lehetőleg tárgyi jutalomban (oklevél, könyv) is részesüljön.
2. A tanév végén tantárgyi dicséretben (kitűnő) az a tanuló részesülhet aki az évfolyam anyagát a tantervi követelményeket meghaladó mélységben, a jeles osztályzatú tanulók közül is kiemelkedően sajátította el (szorgalmi feladatokat is megoldott, önálló gyűjtő, kutatómunkát végzett, tanulmányi versenyeken, pályázatokon vett részt, stb.).
3. A magatartás és szorgalom értékelésének szempontjait figyelembe véve példás magatartás és/vagy szorgalom elismeréseképpen nevelőtestületi dicséret adható, lehetőleg oklevél és tárgyjutalom formájában.

###### **Jutalmak:**

a.) Tárgyi jutalom

b.) Erkölcsi jutalom

c.) Programok

a.) Tárgyi jutalom: egyéni és csoportos ajándékok

Egyéni teljesítmények (tanulmányi versenyek, iskolai eredmények) kiemelt jutalmazása a tanévzáró ünnepségeken.

Ballagó 8. osztályok fokozott támogatásban részesülnek:

* búcsú-kirándulás költségeinek támogatása
* búcsúajándékok

Karácsonykor, gyermekrendezvényeken egyéni és csoportos ajándékozás.

Szakkörök anyagi támogatása.

b.) Erkölcsi jutalom

* Egyéni és csoportos dicséret kisebb és nagyobb közösségek nyilvánossága előtt.
* Az Országos Tanulmányi versenyeken és a Hanyvári Pál Kommunikációs versenyen sorozatosan kiváló eredményeket elért diákokat példaként állítjuk a tanulóink elé. A tanévzáró rendezvényen ünnepélyes keretek között kerül elismerésre munkájuk.
* Kiváló tanulók és sportolók fényképének tablón történő elhelyezése az aulában.
* Írásbeli elismerés a nevelőtestület javaslata alapján.
* Célzott programok szervezése ösztönzésként.
* A tanulók munkáinak megbecsülése, névvel ellátott munkák elhelyezése az iskola épületében dekorációs és kiállítási céllal.

c.) Programok szervezése:

Szorgalmi időben:

* nagymértékű alapítványi hozzájárulás az „erdei iskola” költségeihez
* kulturális programok (kiállítások, múzeumok, színház-, mozi, cirkuszlátogatás).
* gyermekrendezvények szervezése (farsang, disco, sportversenyek, bankett, találkozó végzett tanulóinkkal)
* sportpályák, úszási lehetőség, versenyek biztosítása

Szorgalmi időn kívül:

* helyi (iskolai) kreatív és sporttáborok
* kollégiumi tanulóink rendszeres, iskolán kívüli programjainak szervezése
* iskolai szervezésű nyári –hazai és külföldi- táborok

A programok lebonyolításához iskolabusz áll rendelkezésre.

##### Hivatalos ügyek intézésének rendje

1. A tanulók, rendkívüli eseteket kivéve, minden kérésükkel az osztályfőnökükhöz fordulhatnak.
2. Az osztályfőnöki hatáskört meghaladó kérdésekben az igazgató dönt, az osztályfőnök véleményét meghallgatva.
3. Tanulók a titkárságot, a szokásos napi ügyek intézése miatt, csak félfogadási időben kereshetik fel.
4. Az osztály több tanulóját érintő ügyben egyszerre kell a titkárságot felkeresni.

AZ ÓVODA HÁZIRENDJE

Az intézmény neve: Hallássérültek Óvodája, Általános Iskolája, Szakiskolája, EGYMI és Kollégiuma

Címe: 1147 Budapest, Cinkotai út 125-137.

Legitimáció: A Házirendet az óvoda dolgozói készítették el.

A nevelőtestület nyílt szavazással elfogadta.

A szülők egyetértési jogukat gyakorolva fogadták el.

A Házirend az óvodában, a hirdető táblára kifüggesztve olvasható. A beiratkozáskor minden szülő aláírásával tanúsítja annak elolvasását, tudomásulvételét.

A Házirend betartása vonatkozik az itt dolgozókra, az ide járó gyerekekre és szüleikre, valamint az óvodában csak időnként itt tartózkodó személyekre.

###### **Az óvoda nyitva tartásáról és ezzel kapcsolatos szokásokról**

Az óvoda a bejáró gyerekek részére hétfőtől-péntekig naponta 7-től 17 óráig tart nyitva. Reggel 7-től 9-ig és délután 16-17 óráig a gyermekek a játszószobában tartózkodnak felügyelet mellett. A foglalkozások minden nap 9 órakor kezdődnek, ezért a gyermekeket legkésőbb 8.45-re hozzák be az óvodába. A bejárók hazavitele déltől folyamatosan 17 óráig történhet. Az egyéni kéréseket figyelembe vesszük.

Az óvoda a bentlakó gyerekek részére vasárnap 18 órától péntek 17 óráig tart nyitva.

A bentlakó gyermekek távozását és érkezését be kell írni a „Távozási” füzetbe, mert ez alapján állítjuk ki az utazási költségtérítésre vonatkozó igazolásokat.

A gyermekek csak felnőtt kísérettel érkezhet az óvodába, ill. a szülő/gondviselő által engedélyezett felnőttel távozhatnak az óvodából. Amennyiben testvér, vagy más ismerős (min. 14 éves kortól) viszi el a gyereket, úgy kérjük írásban jelezni az óvoda dolgozóinak.

Válás, különélés esetén a szülői felügyeleti jog mindaddig fennáll, míg erről hatósági/bírósági határozat máshogy nem rendelkezik, mindkét szülőnek kiadható a gyermek. A szülők válása esetén a bírósági végzés fénymásolatával igazolják a gyerek elhelyezésére vonatkozó döntést.

Érkezéskor kérjük a gyermeket a gyógypedagógusnak, (gyógypedagógiai asszisztensnek, dajkának) szíveskedjenek átadni. Felhívjuk a kedves szülő figyelmét, ha hazamenetelkor átvette gyermekét az óvoda dolgozójától, a továbbiakban már a gyermek testi épségéért, és az intézmény berendezésében tett kárért a felelősség a szülőt terheli az épületben és az udvaron is.

A gyermek a nap folyamán az gyógypedagógussalvaló egyeztetés alapján vihető el. A szülők tartsák tiszteletben a csoport napirendjét és az óvodai élet megzavarása nélkül vigyék el a gyerekeket.

A tanév rendjében előre jelzett tanítás nélküli munkanapokon az iskolával közös, összevont ügyeletet biztosítunk.

Az óvodába járó gyermekek szülei dönthetnek minden olyan esemény megvalósításáról, mely miatt rájuk fizetési kötelezettség hárul.

# Gyermeki és szülői jogok és ezzel kapcsolatos kötelességek, szabályok

A gyermekek adottságaiknak, egyéni képességeiknek megfelelően fejlődhetnek, egészséges és biztonságos környezetben, jogaikat gyakorolhatják.

Szülők és gyermekek között tilos bármilyen megkülönböztetés, jogaik korlátozása valamint a testi- lelki erőszak.

Az óvodába, illetve kollégiumba való felvételről a Székhely Szakértői Bizottság javaslata alapján az főigazgató dönt.

A gyermeknek abban az évben, amelynek augusztus 31. napjáig a 3. életévét betölti, a nevelési év kezdő napjától (szeptember 1.) kötelező óvodába járnia. A jegyző a szülő kérelmére és az óvodavezető, valamint a védőnő egyetértésével, annak az évnek az augusztus 31. napjáig, amelyben a gyermek az 5. életévét betölti felmentést adhat a kötelező óvodai nevelésben való részvétel alól, amennyiben a gyermek családi körülményei, képességeinek kibontakoztatása, sajátos helyzete ezt indokolja.

A gyermek óvodába járására és beiskolázására vonatkozó szabályokat a Köznevelési törvény tartalmazza.

# Az óvoda helyiségeinek használata

Az óvoda egész területén tilos a dohányzás!

Csak az óvoda dolgozói, az ide járó gyerekek, kísérőik és a beszoktatós gyermekek szülei tartózkodhatnak az óvodában és az öltözőben.

A „nyílt” és „családi” napok és a beszoktatási időszak kivételével délután a gyermekek és a szülők az intézményen kívül folytassák a játékot.

A rollereket és motorokat, illetve udvari játékokat csak az udvaron használják.

Az óvoda udvarán felügyelet nélkül gyermek nem tartózkodhat.

Az óvoda felnőtt WC-jét csak az itt dolgozók használhatják. A szülők, kísérők számára az aulában található, vendégek számára fenntartott mosdó biztosított.

A csoportszobába a gyerekek csak a benti (óvodai) cipővel léphetnek.

A szülők, hozzátartozók csak indokolt esetben -„nyílt” nap, „családi” nap, egyes ünnepek- tartózkodhatnak a csoportszobában úgy, hogy az ott folyó életet ne zavarják meg.

Az új gyerekek beszoktatása egyéni ütemben történik, a gyerek és a szülő megnyugvása érdekében, természetesen az ott dolgozó pedagógus véleményét is figyelembe véve.

Az intézmény területén tartózkodó minden személy köteles a közös tulajdont óvni, a berendezéseket rendeltetésszerűen használni, a házirendben foglaltakat betartani. Amennyiben kár keletkezik, azt a károkozónak kell megtéríteni.

# Egészségügyi előírások

Agyermekekfolyamatos egészségügyi ellátásáról az SZMSZ intézkedik.

Beteg, lázas, hányós, hasmenéses, kiütéses, antibiotikumot szedő gyermeket az óvodába hozni tilos!

*Az óvodában megbetegedő, lázas gyermeket a szülőnek, az értesítéstől számított legrövidebb időn belül haza kell vinnie.*

Az óvodából **négy vagy ennél több napot** hiányzó gyermek **csak orvosi igazolással** jöhet ismét óvodába. **Ugyancsak orvosi igazolással jöhet az a gyermek is, akit az ápolónő vagy a** **pedagógus lázasan, vagy betegségre utaló tünetekkel adott át szülőjének**. Ha az orvos fertőző megbetegedést állapít meg, azt a szülő köteles azonnal jelenteni az óvodának telefonon, személyesen vagy faxon!

Telefon: 251-9545/110

E-mail: titkar@siketekbp.co.hu

**Az állandó gyógyszert szedőktől egyszeri orvosi igazolást kérünk.**

Nem szükséges orvosi igazolás, ha a gyermek indokolt családi okból hiányzik, s azt a szülők a csoport pedagógusának előre bejelentik.

Ellenőrizzék a szülők, hogy gyermekeik az óvodába baleset-, illetve tűzveszélyes eszközöket ne hozzanak!

Kérjük, amennyiben az óvoda területén bármilyen balesetveszélyt észlelnek, szóljanak, hogy az óvoda alkalmazottai intézkedni tudjanak.

Baleset esetén a szülők értesítése és a sérült azonnali ellátása az óvoda dolgozóinak feladata.

# A gyermekek étkeztetésével kapcsolatos tudnivalók

A jelenleg érvényes rendelkezések szerint a bejáró óvodások napi 3 alkalommal (tízórai, ebéd, uzsonna) térítésmentesen étkeznek.

Kérésre reggelit is biztosít az intézmény.

Kérjük, hogy hiányzás esetén takarékossági okból az étkezést mondják le telefonon! Hosszabb betegség esetén a hívást hetente ismételjék meg.

###### **A gyermekvédelemmel kapcsolatos tudnivalók**

Gyermekvédelmi problémáikkal a csoportvezetőkhöz fordulhatnak. A gyermekvédelmi feladatokat ellátó intézmények címe az óvodai hirdetőtáblán megtalálható.

###### **A hallássérült óvoda speciális kérése**

A ***működő*** hallókészülék a hallásfejlesztés és beszédtanítás legfontosabb eszköze. A szülők gyermekeiket készülékkel hozzák minden nap az óvodába.

**Általános kérések**

A bejáró gyermekek ruháit *ruhazsákban* célszerű tartani. Ebben mindig legyen egy váltás tiszta ruha évszaktól függően. A fölösleges, kinőtt vagy szennyes ruhát vigyék haza ill. cseréljék.

A gyermek ruházatát az óvodában *jellemezze praktikusság, kényelem, tisztaság, figyelembe véve az időjárás változásait*. Olyan ruhát viseljenek, amelyet önállóan is könnyen tudnak kezelni

*Szükséges az esetleges átöltözéshez tartalék ruha.*

*Ünnepélyek alkalmával a gyermekek ruházata legyen az alkalomhoz illő.*

*Legyen az óvodásnak váltócipője, tornacipője (papucs baleset veszélyes, használata tilos!) A nagycsoportosoknak úszásoktatáshoz felszerelés szükséges.*

*A gyermekeknek az óvodában az ékszerek viselése nem ajánlott / gyűrű, lánc, karkötő, lógós fülbevaló /, mert balesetveszélyes, elvesztéséért, rongálódásáért felelősséget nem vállalunk.*

Kérjük, hogy élelmiszert, rágógumit, napraforgómagot ne hozzanak be a gyermekeknek. Az óvodába behozott tárgyakért – értékhatártól függetlenül – sem anyagi, sem más jellegű felelősséget nem vállalunk.

A gyermekek ruháját lássák el jellel vagy névvel, mert így elkerülhetjük, hogy a holmik összekeveredjenek.

A gyermekek tisztálkodásához minden hónapban tisztasági csomag szükséges. Tartalma: WC-papír, szalvéta, fogkrém, szappan, papír zsebkendő. A névvel, akasztóval ellátott kisméretű törülközőt hetente cseréljék! A bentlakó gyerekeknek kéthavonta dupla tisztasági csomag kell. Tartalma:WC-papír, papír zsebkendő, fogkrém, tusfürdő.

SZAKISKOLAI HÁZIREND

A Házirendet az intézmény vezetőinek javaslata alapján elfogadja a Diákönkormányzat, a Szülői Közösség egyetértésével az intézmény Nevelőtestülete.

1. A szakiskolai tanuló köteles betartani az intézményünk tanulóira vonatkozó általános érvényű szabályokat (rend, fegyelmezettség, felkészültség). Az itt felsorolt rendelkezések az általános iskolai Házirenddel együtt alkotják a szakiskola házirendjét.
2. A szakiskolás tanuló jogállása speciális, jogai növekedésével (betöltött 18. életév) kötelezettségei, felelőssége is nő.

**Jogok és kötelességek**

* + Joga van intézményünkben is, intézményen kívül is (megegyezés szerint: szülő – pedagógus) szabadon mozogni.
  + Joga és kötelessége véleményt nyilvánítani az őt és tanulótársait érintő kérdésekben, a folyamatosság elvét követve.
  + Joga és kötelessége a programok szervezésében, alakításában részt venni.
  + Joga és kötelessége kisebb társai kirívóan rossz magatartási problémáit korlátozni, illetve az iskola dolgozóinak jelenteni.
  + Joga van az őt ért sérelmeknek/vélt sérelmeknek kulturáltan hangot adni, jogorvoslatot kérni.
  + Joga van (szüleivel egyetértésben) az általa választott szakterületen folytatni tanulmányait, illetve felvételét kérni.
  + Legyen tisztában a szaktantermek balesetvédelmi előírásaival, azt tartsa be, és különös gonddal óvja az értékes berendezéseket.
  + Az iskolába behozott értéktárgyaikra vigyázzanak, mert felelősek érte.
  + A szakiskolai tanuló köteles általános iskolás tanulótársai előtt példamutatóan viselkedni.
  + Köteles korának megfelelően részt vállalni az iskolai rendezvényeken, azok lebonyolításában segítséget nyújtani.
  + Köteles mértéktartó és udvarias véleménynyilvánítással iskolánk rendjét, életét befolyásolni.
  + Köteles fiatalabb tanulótársainál a durva magatartást, komolyabb rendbontást megakadályozni, illetve felnőttnek ezt jelezni.
  + Minden tanuló köteles ügyelni a rendre, a tisztaságra, a berendezés épségére. Köteles erre tanulótársai figyelmét is felhívni, szükség szerint felnőtt bevonásával.
  + A tanuló kötelessége, hogy az alkalomhoz illően, tiszta és kulturált, másokat meg nem botránkoztató öltözetben, rendezett hajviselettel jelenjék meg az iskolában, mind tanítási időben, mind tanítási időn kívül szervezett egyéb rendezvényeken.
  + Szeszes ital, vagy egyéb tudatmódosító szer, drog, egészségre ártalmas anyag behozatala, annak fogyasztása az iskola területén szigorúan tilos. Ennek megszegése fegyelmi eljárást von maga után.
  + Fegyvert, vagy annak minősülő veszélyt, balesetet előidéző tárgyat az iskola területére behozni és/vagy ott használni szigorúan tilos. Ennek megszegése fegyelmi eljárást von maga után.
  + A szülők kötelesek gyermekeikkel és az érintett pedagógusokkal megegyezni gyermekük iskolai, kollégiumi mozgásának szabadságában, korlátozásában.
  + A szülők kötelesek gyermekük haladásáról tájékozódni (fogadóóra, szülői értekezlet, iskolai rendezvények, ellenőrző könyv, személyes megbeszélések).
  + A pedagógus köteles nem csupán a tanuló haladásáról tájékoztatást adni, hanem a tanuló képességei/lehetőségei szerinti továbbtanulásról, munkába állási lehetőségről is informálni az érdeklődő szülőt.

A tanulónak kötelessége mobiltelefonját az első tanóra/szakmai gyakorlat előtt pedagógusának átadni. A készüléket a tanítási nap végén, vagy indokolt távozás előtt a tanuló visszakapja. Ha a tanuló nem adja át mobiltelefonját oktatójának, szaktanári figyelmeztetésben részesül. A következő szabálysértésnél osztályfőnöki intő, majd igazgatói figyelmeztetés jár.

* + A tanuló kötelessége, hogy vigyázzon az iskola felszerelésére, berendezéseire, azokat előírás szerint kezelje, a szándékosan elkövetett károkat megtérítse. A kártérítés részletes szabályairól a jogszabályok rendelkeznek. Nkt. 58. §, Szakképzési törvény vonatkozó részei
  + Tilos a tanulóknak hang, kép és videó rögzítésére alkalmas eszközt (pl.: MP3, MP4, mobiltelefon, fényképezőgép, videokamera stb.) engedély nélkül felvétel készítésére használni az iskola egész területén és az iskola által szervezett tanítási és szabadidős programokon – kivéve főigazgatói engedéllyel. Ennek megszegése fegyelmi eljárást von maga után.

A határon túli magyar tanulók (a szülőkkel való kapcsolattartás miatt) kivételével a tanulók csak tanári engedéllyel hozhatnak be az iskolába saját tulajdonú laptopot, fényképezőgépet, kamerát.

A tanulók a tanítási időben nem használhatják saját tulajdonú laptopjaikat, kivéve tanári engedéllyel.

* + Az iskola által szervezett programokon készült kép-hang- és videó felvételek, csak az azokon szereplő személyek engedélyével használható bármilyen külső fórumon, pl. internet. Megsértése személyiségi jogot érintő kérdés. A mindenkori vonatkozó jogszabályok a mérvadók.
  + Az iskola tanulója köteles az iskolán kívül az iskola jó hírnevét megőrizni, ahhoz méltó módon viselkedni.
  + A kulturált érzelemkinyilvánításon túlmenő viselkedés (pl: csókolózás, ölelkezés, szex) az iskola területén tilos.
  + A pedagógus valamint a nevelő és oktató munkát közvetlenül segítő alkalmazott közfeladatot ellátó személy. Ezért a vele szembeni bármilyen erőszakos megnyilvánulás (rágalmazás, becsületsértés, zaklatás, bántalmazás, fenyegetés stb.) büntetőjogi kategória, ezért a BTK vonatkozó paragrafusai az irányadók.
  + Tanulóknak kötelessége az aktuális járványügyi eljárásrend rájuk vonatkozó rendelkezéseit maradéktalanul betartani iskolatársaik és tanáraik védelmében is.

**Tanulmányok alatti vizsgák szervezése**

**lásd az Általános iskolai fejezetben.**

**KOLLÉGIUMI HÁZIREND**

A kollégium az iskola nevelési-oktatási és szociális feladatokat ellátó szervezeti egysége. Tagjainak otthont, megfelelő tanulási feltételeket teremt, lehetőséget a tehetségük kibontakoztatásához és a szabadidő tartalmas eltöltéséhez.

A kollégium szoros kapcsolatban áll az iskolával: napirendjét és életének jellegét az iskolai munka határozza meg.

**Felvétel a kollégiumba**

A felvételről a Fővárosi Pedagógiai Szakszolgálat Hallásvizsgáló, Gyógypedagógiai Tanácsadó, Korai Fejlesztő, Oktató és Gondozó Tagintézményének javaslata alapján az főigazgató dönt, figyelembe véve az oktatási törvényben meghatározott létszámhatárokat. A felvételnél előnyben részesülnek az állami gondoskodásban részesülő növendékek (gyámhatóság által kezdeményezett felvételt soron kívül kell teljesíteni), az iskola beiskolázási körzetéhez tartozó jelentkezők, s azok, akik hallássérülésük mértéke, a család szociokulturális helyzete következtében halmozottan hátrányos helyzetűnek minősülnek.

Kollégiumi jogok az iskolai házirendben megfogalmazottakon kívül:

1. Minden diáknak joga van védelemre a fizikai és lelki erőszakkal szemben.
2. Joga van a kollégiumi vagy a kollégiumon kívüli, de a kollégium által szervezett szakszerű foglalkozásokon, programokon részt venni.
3. A szülő és a pedagógus együttes engedélyével, a kimenő módját és időpontját betartva a diákoknak joguk van 7. osztálytól, a kollégiumon kívüli tartózkodásra.
4. Joga van, bármilyen problémájával nevelőihez, az iskola vezetőihez fordulni, érdekei védelmében segítséget kérni és kapni.
5. Véleményt nyilváníthat a közösséget érintő kérdésekben. Véleményét eljuttathatja a kollégium nevelőihez, tájékozódhat azok elintézéséről.
6. Javaslatokat tehet társai jutalmazására, büntetésként szankciók meghatározására.
7. Feladatokat vállalhat közösségi programok összeállításában, annak lebonyolításában.
8. Joga van minden tanulónak a védő-óvó előírások betartásával rendeltetésszerűen használni a kollégiumi helyiségeket.
9. Igénybe veheti –felnőtt felügyeletével- az iskolában rendelkezésre álló eszközöket, az iskola létesítményeit.
10. Joga van használni - az ott tartózkodó felnőtt irányításával- minden diáknak 17 óra után a játszótermekben elhelyezett számítógépeket.
11. Joga van, hogy kedve és tetszése szerint válasszon a szakköri foglalkozások között.

Kollégiumi kötelességek az iskolai házirendben megfogalmazottakon kívül:

1. Minden tanulónak kötelessége, hogy diáktársainak, az iskola nevelőinek és dolgozóinak jogait és emberi méltóságát tiszteletben tartsa. Mások bántalmazása, megalázása, egészségének veszélyeztetése fegyelmi eljárással büntethető.
2. A kollégiumi lakhatás ideje alatt a kollégiumon kívül tartózkodás során köteles tisztelettudó, udvarias, kulturált magatartást tanúsítani, a házirendet ekkor is betartani. Tartózkodnia kell az önmagára és másokra veszélyes magatartástól (verekedés, alkohol-és drogfogyasztás, 18 év alattiaknak dohányzás), valamint az anyagi és/vagy erkölcsi kárt okozó viselkedésmódtól (lopás, illetlen és zavaró beszéd, valamint jelelés). Mindez vonatkozik a kollégiumi, vagy a kollégium által szervezett, de az intézményen kívül zajló programokra is.
3. Mindenki köteles a kollégiumhoz tartozó helyiségek használati rendjét, az ezzel kapcsolatos óvó- védő rendszabályokat betartani, ügyelni a tisztaságra, óvni a kollégium felszerelését, a közös és a személyi tulajdont, amiért felelősséggel is tartozik.
4. A tisztaság érdekében kisebb feladatok ellátására mindenki kötelezhető. (Szemét összeszedése, játékok, könyvek és más egyéb használati eszközök elrakása, saját holmik rendbetartása.) Az ügyeletes nevelőnek joga van a feladatok beosztására, a naposi teendők irányítására, ellenőrzése.
5. Minden tanulónak kötelessége, hogy az általa választott szakkörön részt vegyen és fegyelmezetten dolgozzon.
6. Tilos a szeszes ital, drog és egyéb ártalmas szerek, valamint testi épséget veszélyeztető tárgyak behozatala és használata.
7. Az állandó kimenővel rendelkezők kötelesek betartani a kimenő időpontját, kilépésüket és megérkezésüket jelezniük kell a nevelőtanáruknak, illetve az ügyeletes nevelőnek. A kimenő, valamint az egyedül történő hazautazás szülői engedélyt igényel.
8. Köteles minden tanuló az időjárásnak, valamint életkorának megfelelő, tiszta, szolid ruhát viselni.
9. A szülők kötelesek a tanév kezdetén megfelelő mennyiségű, a „Körlevél” által megjelölt ruhaneműkkel ellátni a tanulókat. Az intézményen belüli mosatás igénybevételénél kétheti készlet szükséges. Tisztasági csomag biztosítása és újbóli feltöltése kötelező.

### Napirend

A kollégium napirendje a következő:

|  |  |
| --- | --- |
| Hétköznap | |
| 6.30-6.50 | Ébresztő |
| 7.20-8.00 | Reggeli |
| 12.00-14.30 | Ebéd |
| 12.30-15.00 | Szabadidős tevékenység |
| 15.00-17.00 | Kollégiumi/napközi otthoni/ foglalkozások |
| 17.00-18.30 | Az engedéllyel rendelkezők számára kimenő |
| 17.00-20.00 | Szakkörök |
| 20.00 | Esti teendők |
| 21.00-22.00 | Lámpaoltás |
| Szombat | |
| A bent maradók részére hétvégi program | |
| Vasárnap | |
| 16.00 | Megérkezés a kollégiumba |
| 19.00 | Vacsora |
| Utána: mint hétköznap | |

**A kollégium (napközi otthoni) foglalkozások rendje**

* 1. Az iskola egyes osztálycsoportjainak bentlakó tanulói egyben kollégiumi csoportokat is alkotnak, melyekhez a bejáró tanulók is csatlakoznak. Mindazon bejáró tanulók részére, akik erre igényt tartanak, biztosítva van a napközi otthoni ellátás.
  2. A kollégiumi csoportok vezetését péntekig az utolsó tanítási óra végétől, a diákotthoni munkabeosztásban megjelölt időpontig (általában 17 óráig) csoportvezető nevelőtanárok látják el, ezen időpontig tartózkodhatnak csoportjaikban a napközis tanulók.

Ezt követően, a következő napi tanítás kezdetéig összevont csoportokban gyermekfelügyelők foglalkoznak a növendékekkel, de az esti pedagógiai feladatok szervezésében, irányításában nevelőtanárok is közreműködnek.

* 1. A kollégiumi (napközi otthoni) foglalkozások (tanulás, munka-, kultúr-, játékfoglalkozások, szabadidős tevékenységek) időbeosztását a napirend, illetve a diákotthoni foglalkozási tervek tartalmazzák.

**A tanulók hétvégi és szünidei foglalkoztatásának rendje**

* 1. A hétvégeken, illetve a tanítás nélküli munkanapokon a kollégiumban maradó növendékek tervszerű, szakszerű foglalkoztatását – összevont csoportokban – nevelőtanárok, illetve gyermekfelügyelők végzik.

Tanítás nélküli munkanapokon a bejáró tanulók foglalkoztatásáról is gondoskodunk. Szülő kérésre – előzetes egyeztetés alapján – foglalkozásokat biztosítunk.

* 1. A kollégium működési rendje általában megegyezik a tanév időtartamával, az éves Munkatervben meghatározottak szerint gondoskodunk a tanulók szünidei foglalkoztatásáról, illetve nyaraltatásáról.

**A tanulói mulasztás igazolására vonatkozó rendelkezések**

A tanuló a kollégiumból való távolmaradásra – indokolt esetben – előzetesen engedélyt kérhet, illetve kaphat:

* az egyes foglalkozásokról való távolmaradásra
* a foglalkozást vezető pedagógustól
* 3 napot meg nem haladó hiányzásra a nevelőtanártól
* 3 napot meghaladó hiányzásra az főigazgatótől.

A mulasztás utólagos igazolása esetén (a távolmaradás kényszerűségből, előre nem látható okból következett be, nem volt mód az előzetes engedélykérésre):

* -3 napig terjedő mulasztást a szülő tanévenként legfeljebb 3 alkalommal,
* -3 napot meghaladó időtartamú távolmaradást csak orvos igazolhat.

A szülő gyermeke távolmaradását köteles mihamarabb, lehetőleg már a mulasztás első napján bejelenteni. Ha a tanuló a távolmaradást 8 napon belül elfogadhatóan nem igazolja, hiányzása igazolatlannak minősül.

A foglalkozásokról való távolmaradást az a foglalkozást vezető nevelő jegyzi be a csoportnaplóba. A kötelező foglalkozásokról való ismételt késés esetén:

* a nevelőtanár az ellenőrző könyv útján értesíti a szülőt
* ha a felhívás eredménytelen, s a tanuló saját hibájából továbbra is késve jár a foglalkozásra, fegyelmi intézkedésben kell részesíteni, s ezt a magatartás minősítésénél figyelembe kell venni.

Ha a tanulót nem kötelező foglalkozásra felvették, a tanév végéig a mulasztás, értékelés és minősítés, magasabb évfolyamba lépés tekintetében úgy kell tekinteni, mintha kötelező tanórai foglalkozás lenne.

A kollégiumi foglalkozások alól felmentést csak a diákotthoni igazgatói engedéllyel rendelkezők kapnak, abban az esetben, ha a hét meghatározott napján, meghatározott időben külső edzésre, vagy egyéb foglalkozásra járnak.

**A tanulók véleménynyilvánítása, valamint a tanulók rendszeres tájékoztatása** a diákönkormányzat közreműködésével történik.

A diákönkormányzat véleményezési joggal rendelkezik, amely kiterjed a diákok nagy csoportját (tanulólétszáma 50 % + 1 fő) érintő kérdésekre, kiemelten:

* a napirend kialakítása
* a házirend tartalma
* a sport és kulturális programok összeállítása.

A diákönkormányzat térítésmentesen használhatja a kollégium helyiségeit, berendezéseit, hirdetőtáblát készítés és térítésmentesen anyagot (lapmásolás, stb.) használhat fel ehhez.

**Szociális támogatások**

A kollégiumi lakhatás ingyenes, az étkezés 50%-át a Fővárosi Önkormányzat téríti. Az ezen felüli alapítványi, vagy önkormányzati összegből lehetőség van az étkezési térítési díjak csökkentésére, akkor az igazgatóból, az iskola és diákotthoni igazgatóhelyettesekből álló bizottság javaslatot tehet a kedvezmények odaítélésére

# Helyiséghasználat

1. A kollégium helyiségei tanítási idő alatt zárva vannak. Felügyelet nélkül tanítási idő alatt és után sem lehet ott tartózkodni. A kollégiumi szobákat csak a nevelő engedélyével lehet zárni.
2. Nyílt láng használata az épület egész területén tilos. Nagy teljesítményű elektromos eszközöket csak a nevelő engedélyével lehet használni.
3. A kollégium területéről játékokat, könyveket és más használati tárgyakat – a nevelő engedélye nélkül- kivinni tilos. Megőrzésük, óvásuk nagyon fontos, hogy szép és kellemes környezetben éljünk.
4. A főzőkonyha használata felnőtt jelenlétében és annak engedélyével lehetséges, fokozott figyelemmel a tűz-és balesetvédelmi szabályok betartására.
5. A fürdőszoba használatakor is fokozott figyelemmel kell ügyelni a balesetvédelmi szabályok betartása.
6. A hálótermekben a szekrények rendjére, tisztaságára minden tanulónak figyelni kell, ételt itt tárolni tilos.
7. A játszótermekben levő számítógépek, illetve perifériák használata –nevelői engedéllyel- mindenki számára lehetséges. Kezelésük a lehető legnagyobb gondossággal, kellő odafigyeléssel történjen. Hiba észlelése esetén azonnal szólni kell a nevelőnek; a számítógépbe belenyúlni még kikapcsolt állapotban sem lehet.
8. Volt növendékeink péntekenként 14.00 órától 16.00 óráig, illetve szervezett programokon látogathatják intézményünket. Kötelesek az iskola házirendjét betartani.

## Egyéb

**A tanulók jutalmazásának elvei**

1. Az egyes tanulók vagy tanulói közösségek kiemelkedő munkája, közösségi tevékenysége, példamutató magatartása és szorgalma jutalmazásra kerül. A jutalom megerősítő jellegű, ösztönöz a követésre, alkalmazkodik a gyermek életkori sajátosságához.
2. A nevelőtestület a nevelő-oktató munka folyamatában nagy jelentőséget tulajdonít a folyamatos értékelésnek, a jutalmazásnak.

Az egyes tanulók tanév közbeni jutalmazásának alapja lehet:

* példamutató magatartás, kiemelkedő tanulmányi eredmény
* továbbá közösségi munka a diákotthonban
* felelősi megbízás példás teljesítése versenyeken, pályázatokon való eredményes részvétel, stb.

1. A tanév közbeni jutalmazás formái a következők:

* nevelőtanári dicséret
* diákönkormányzati dicséret
* igazgatói dicséret (osztályfőnökök javaslatára)
* nevelőtestületi dicséret (az adott tanulócsoport nevelőinek együttes javaslatára).

1. A példamutatóan egységes helytállást, kiváló eredményt felmutató diákotthoni közösséget csoportos jutalomban lehet részesíteni, melynek formája többek között:

* színház-, vagy mozi-látogatás, kirándulás szervezése
* kedvelt és hasznos tevékenységekhez alkalom és lehetőség (anyag, eszköz, stb.) biztosítása.

**Fegyelmező intézkedések**

A következő fegyelmező intézkedések alkalmazhatók a tanulókkal szemben:

* szóbeli figyelmeztetés
* nevelőtanári írásbeli figyelmeztetés
* igazgatói írásbeli intő

**A tanulóval szemben a következő fegyelmi büntetések alkalmazhatók:**

* megrovás
* szigorú megrovás
* meghatározott kedvezmények, juttatások csökkentése, megvonása,
* áthelyezés másik szobába, tanulócsoportba,
* kizárás a tanórán kívüli foglalkozásból, a kollégiumból

A fegyelmi intézkedéseket és büntetéseket a nevelőtanár beírja a csoportnapló jegyzet rovatába. A nevelőtanári és igazgatói írásbeli intésről és a fegyelmi büntetésekről a tanuló szüleit tájékoztatni kell.

Fegyelmi eljárást az érvényes jogszabály szerint lehet kezdeményezni és lefolytatni.

**A tanulók egészségügyi ellátása:**

Óvodás és iskolás növendékeink folyamatos egészségügyi ellátását a Heim Pál Kórház alkalmazásában álló gyermekorvos végzi.

Heti egy-egy alkalommal fülész orvos látja el a gyermekek szűrését.

A fogászati szűrés a kerületi gyermekfogászaton történik.

A gyermekápolói teendőket az iskola alkalmazásában dolgozó ápolónő végzi.

**A kollégiumban csak érvényes igazolással lehet tartózkodni.** A szülőknek a fertőző betegséget jelenteni kell a közösség érdekében. Az állandó gyógyszer szedéséről kötelező orvosi igazolást hozni. Az orvos által felírt gyógyszert köteles a nevelőnek átadni. Gyógyszert senki nem tarthat magánál.

##### A kollégiumi látogatásról

Szülők, valamint hozzátartozók, látogatók csak az aulában várakozhatnak, bentlakó gyermek szülei rövid ideig - a nevelővel történő megbeszélés ideje alatt- tartózkodhatnak a kollégiumban.

##### Hazautazásról

Az egyedül közlekedő tanulónak szülői engedéllyel kell rendelkeznie a hazautazást illetően. Csak ennek a birtokában hagyhatja el a kollégium épületét.

**Védő-óvó rendszabályok**

A tanulói balesetek megelőzését célzó védő-óvó rendszabályokat a tanév elején az első tanítási órán a nevelőtanár ismerteti a csoportjával a tanulók fejlettségi szintjéhez alkalmazkodva, egyúttal meggyőződik arról, hogy a tanulók megértették az előírásokat. A nevelőtanár gondoskodik arról, hogy a tanév során később érkező tanulók is megismerjék a rendszabályokat.

A védő-óvó rendszabályok ismertetése a csoportnaplóban dokumentálásra kerül.

A gyermekbalesetek megelőzése érdekében a 11/1994. (VI. 8.) MKM r. 2. sz. melléklete szerint kell eljárni.

A tanulói balesetekről a fent hivatkozott rendelet melléklete szerint kell jelentést tenni, kiegészítve azzal, hogy a balesetről a közvetlen felettesnek azonnal jelentést kell tenni.

**Bombariadó esetén szükséges teendők**

Bombariadó esetén az intézmény tűzvédelmi szabályzatának tűzvédelmi utasításában foglaltak szerint kell kiüríteni az épületet a kerületi rendőrkapitányság egyidejű értesítése mellett.

Tanév elején a tanulók részvételével tűzriadó gyakorlatot kell végrehajtani.

##### A diákotthonba bevitt tárgyakról

Értékesebb tárgyakat - lehetőség szerint- senki ne hozzon magával, azokért a kollégium felelősséget vállalni nem tud.

A határon túli magyar tanulók (a szülőkkel való kapcsolattartás miatt) kivételével a tanulók nem hozhatnak be az iskolába saját tulajdonú laptopot, fényképezőgépet, kamerát.

Nem javasolt az ékszerek viselése, valamint a haj-, szem-, és a köröm festése.

**Figyelmeztetésben részesülhet az a diák, aki megszegi a házirend szabályait. Súlyos fegyelmi vétség esetén az intézmény vezetése eltanácsolhatja a kollégiumból**

EGYÉB

###### **Térítési díj**

Az étkezési térítési díjról a fenntartó rendeletben határoz.

##### Befizetés rendje:

Az igénybe nem vett, de előre befizetett szolgáltatási díjat az iskola túlfizetésként a következő hónapra elszámolja, ha ez nem lehetséges, akkor visszafizeti.

* + 1. Elmaradt befizetés esetén az iskola felszólítására a szülő köteles rendezni a tartozását. Amennyiben ez nem történik meg, úgy a tanuló ezt a szolgáltatásunkat nem veheti igénybe, köteles a szülő gondoskodni a tanuló élelmezéséről. Az a tanuló, akinek megszűnik a tanulói jogviszonya intézményünkben, de étkezési tartozása van, bizonyítványát csak a tartozás rendezése után veheti át.

**Tankönyv**

Tanulóink tankönyvkölcsönzés útján, térítésmentesen jutnak a tankönyveikhez. A használat joga a tanuló részére addig biztosított, amíg az adott tárgyból a tanuló felkészítése folyik, ezt követően a könyvtárnak kell visszaszolgáltatni a tankönyveket.

A tanuló, illetve kiskorú tanuló szülője köteles a tankönyv elvesztéséből, megrongálódásából származó kárt az iskolának megtéríteni. Nem kell megtéríteni a rendeltetésszerű használatból származó értékcsökkenést.

A kártérítési kötelezettségből eredő befizetés összegének mérséklését, illetve elengedését a tanuló illetve kiskorú tanuló szülője kérvényezheti, melyről döntést az osztályfőnök javaslata alapján a nevelőtestület hoz.

**A nyilvánosság biztosítása**

A házirend megismerését és hozzáférhetőségét az iskola az alábbiak szerint szabályozza:

1. A tanulói jogviszony létrejöttével az iskola minden tanulója és szülője a házirendet megismerheti.

2. Az iskola a házirend érdemi változása esetén minden tanulója számára biztosítja a változások megismerését.

3. Minden tárgyév első szülői értekezletén a szülők a szükséges tájékoztatást az osztályfőnököktől kapják meg.

4. A házirend az iskola honlapján mindenki által megtekinthető.

5. Minden év első tanítási napján minden tanuló ismételten megismerheti a házirend legfontosabb pontjait osztályfőnökeik, tanítóik segítségével.

6. Az iskola minden osztályfőnök és DÖK vezető részére biztosít egy teljes terjedelmű házirendet.

# Záró rendelkezések

1. **A HÁZIREND hatálybalépése**

A HÁZIREND a fenntartó jóváhagyásával lép hatályba és visszavonásig érvényes. Jelen Házirend hatálybalépésével egyidejűleg az előzőleg jóváhagyott Házirend hatályát veszti.

1. **A HÁZIREND módosítása**

A HÁZIREND módosítására sor kerül jogszabályi előírás alapján, illetve jogszabályváltozás esetén, vagy ha módosítását kezdeményezi a Diákönkormányzat, az intézmény dolgozóinak és tanulóinak nagyobb csoportja, a Szülői Szervezet. A kezdeményezést és a javasolt módosítást az iskola igazgatójához kell beterjeszteni. A HÁZIREND módosítási eljárása megegyezik megalkotásának szabályaival.

A dokumentumhoz pdf formátumban csatolt legitimációs záradék a következőket tartalmazza.

* A HÁZIRENDET az intézmény Diákönkormányzata **2024. augusztus 29-én** a nevelőtestületnek elfogadásra javasolta.
* A HÁZIRENDET a Szülői Szervezet **2024. augusztus 29-én** az abban foglaltakkal egyetértve a nevelőtestületnek elfogadásra javasolta.
* A HÁZIRENDET az intézmény nevelőtestülete **2024. augusztus 29-én** elfogadta.

Budapest, 2024. augusztus 29.

Dr. Gálné Csabai Klára

főigazgató

FÜGGELÉKEK

## 1. függelék Szaktantermek házirendje

## általános rész

1. A diákok becsengetéskor léphetnek be a szaktanterembe (tanári kísérettel).
2. A szekrényekbe elhelyezett eszközöket, berendezéseket csak a tanár veheti ki. A használati utasításokat szigorúan be kell tartani.
3. A szaktanteremben lévő berendezések épségéért a szaktanárok (jelenlévő) felelnek, a rongálásért a károkozó a felelős.
4. Csengetéskor minden diák elhagyja a termet, a felelős tanár bezárja azt.
5. A magatartásbeli problémákat az osztályfőnöknek azonnal jelezni kell.

### fizika – kémia szaktanterem házirendje

1. A vízcsapot csak szükség esetén használják a diákok.
2. Óra befejeztével a kísérleti eszközöket a tanár visszahelyezi a szekrénybe.
3. A tanuló vegyszerekkel, a kísérleti eszközökkel csak tanári felügyelettel dolgozhat. A tanári utasításokat be kell tartani!

### kézműves műhely és rajzterem házirendje

A tantermekre vonatkozó általános házi szabályok érvényesek a kézműves műhely illetve rajzterem rendjére is.

Kiegészítések:

* az elektromos (gépi), valamint a lábhajtós korongozót a tanuló csak felnőtt jelenlétében használhatja,
* a műhelyben használatos szerszámok, eszközök használata csak felnőtt jelenlétében lehetséges (kerámia formázók, kések, ollók, kézi fúró-szúró eszközök, ragasztópisztoly, stb).

**bőrtárgy készítő műhely házirendje**

A szaktantermekre vonatkozó házi szabályok érvényesek a következő kiegészítésekkel:

A szaktanteremben a tanuló tanári felügyelet alatt végezhet munkát, illetve tartózkodhat.

A tanuló köteles a biztonságos munkavégzésre alkalmas öltözetben és állapotban a tanórán

megjelenni.

A műhelybe étel, ital bevitele tilos!

A tanuló kötelességei:

A szerszámokat, gépeket és berendezéseket a tanár utasításait betartva biztonságosan használja, vigyázva saját és mások testi épségére.

A gépeket csak tanári engedéllyel és tanári felügyelet alatt használja, azok biztonságtechnikai utasításait betartva dolgozhat. Biztonságtechnikai utasítás a gépek mellett van kihelyezve.

Munkavégzés előtt a szerszámokat, gépeket ellenőrzi. Ha meghibásodást észlel jelenti a tanárnak. A hiba elhárításáról a tanár gondoskodik!

Kifogástalan állapotú szerszámmal, géppel kezdi meg a munkát!

Ha a munkavégzés fajtája megkívánja védőeszköz (védő szemüveg, kötény) használata kötelező!

Munkavégzés után a gépeket áramtalanítja.

A műhely szerszámait, gépeit és berendezéseit rendeltetésszerűen használja, munkavégzés után megtisztítva a helyére teszi azokat.

A tanuló a számára kiadott szerszámokért és a műhelyben használt eszközök, berendezések épségéért anyagilag is felelős.

**Baleset - és tűzvédelem a bőrtárgy készítő műhelyben**

A szaktanteremben a közlekedési útvonalakat, ki és bejáratokat eltorlaszolni tilos!

Tűz esetén a termet a legrövidebb időn belül a kijelölt menekülési útvonalon keresztül el kell hagyni!

Tűzgyújtás ( gyertyagyújtás) csak tanár felügyelete alatt lehetséges!

Nyílt láng használatával egy időben tűzveszélyes anyagok (hígítók, ragasztók, festékek) használata tilos!

Az égő gyertya valamint a sütőberendezés ( rezsó) környezetében a megfelelő távolságban lehet éghető anyag, ügyelve arra, hogy tűz ne keletkezhessen!

Tüzet őrizetlenül hagyni tilos!

Tűzveszélyes anyagokat a tanuló csak tanár felügyelete alatt használhat. A munka végeztével az előírásoknak megfelelően külön ezen anyagok tárolására szolgáló fémszekrénybe helyezi vissza azokat.

A műhelyben található szúró-vágó eszközök igen balesetveszélyesek, így ezek használatára fokozottan kell ügyelni!

Rosszullétet, balesetet azonnal jelenteni kell a tanárnak! Aki a sebet ellátja és/ vagy további intézkedéseket tesz.

##### matematika szaktanterem házirendje

Általános viselkedési renden kívül:

* minden tanuló rendet hagy maga után az ülőhelyén, asztalán,
* mivel a terem egyben szertár is, ezért a kiállított, tárolt eszközök hozzáférhetőek – tanári engedéllyel kézbe vehetők.

##### számítástechnika termek házirendje

1. A számítógépeket, a rendszergazda/szaktanárok által telepített szoftvereket, az Internetet, a nyomtatókat minden regisztrált tanár és diák egyéni felelősség alapján használhatja.
2. Minden felhasználó, aki a számítógépen dolgozni kíván, köteles belépni a hálózatra, az egyéni azonosíthatósággal vállalva a felelősséget a munkaállomásért. Ezért az egyéni azonosítók továbbadásából származó károkért a regisztrált felhasználó a felelős.
3. A teremben egyidőben maximum10 felhasználó tartózkodhat.
4. A terembe élelmiszert és italt bevinni tilos, valamint tiltott a szemetelés, padok, falak és gépek firkálása, rongálása. A táskákat – biztonsági okokból (kevés hely miatt) – a terembe behozni tilos.
5. A tanári gépet diákok előzetes jelentkezés alapján, kizárólag csak szaktanári engedéllyel használhatják.
6. Iskolában a hozott CD-t, floppyt csak vírusellenőrzéssel, és szaktanári engedéllyel használhatnak a felhasználók (vírusveszély, nem kívánt tartalom miatt).
7. PROGRAMOKAT A GÉPEKRE TELEPÍTENI TILOS! Programigényeiteket a számítástechnikai szaktanárokkal kell megbeszélni, a telepítést ők végezhetik el.
8. A számítógép hibás működése esetén a szaktanárt feltétlenül értesíteni kell!
9. Az internetes tartalmakat nem szűrjük, de az iskola szellemiségével összeegyeztethetetlennek tartjuk a pornó, szex, hacker és más törvények által is tiltott oldalak böngészését, ezért kérünk mindenkit ennek betartására. Ezen pont betartását mind a felügyelő, mind a szaktanárok ellenőrizhetik. A súlyosan vétőkkel szemben fegyelmi eljárást kezdeményezünk.
   1. Az iskola eddig sem kért és a továbbiakban sem kér hozzájárulást az Internet eléréséért és az ügyelet biztosításáért.
   2. A jelenlegi szabályok kifüggesztéskor lépnek életbe és az iskolán belül minden visszavonásig érvényesek.

12.Bárminemű problémával (jelszómódosítás, stb) kizárólag munkaidőben foglalkoznak a szaktanárok.

**2. függelék KIVONAT A HALLÁSSÉRÜLT TANULÓK SZÁMÁRA**

A tanítás reggel 8.1O-kor kezdődik.

A tanítás megkezdése előtt 1O perccel légy az osztályban!

Az órarend szerint szükséges felszerelést készítsd elő!

A tanórát fegyelmezetlenséggel nem zavarhatod!

Legyen rajtad működő hallókészülék!

Ha felelős vagy, ezt a feladatot pontosan és becsületesen végezd el!

Játékot, ékszert, lehetőleg ne hozz az iskolába, de ha igen, te vagy a felelős érte!

Iskolai ünnepélyeinken sötét nadrág, szoknya és fehér ing, blúz, **ünneplő cipő**

kötelező!

Az iskolába tiltott tárgyakat behozni tilos!

Padodat, osztályodat tartsd rendben, segíts az iskola tisztántartásában!

Tízóraidat a tanteremben ülve edd meg!

A szünetekben az emeletek között és a folyosón rohangálni tilos!

Minden felnőttnek és társaidnak is köszönj udvariasan!

Felnőttekkel és tanulótársaiddal is az udvariassági szabályoknak megfelelően viselkedj!

Kerüld a felesleges hangoskodást, kiabálást! Ne verekedj!

Vigyázz a bútorok, ablakok, csempék épségére!

Ha kárt okozol, azt meg kell fizetni!

Balesetveszélyes helyzetet ne okozz! Ha ilyet látsz, szólj felnőttnek!

Az iskolából kimenni csak engedéllyel lehet!

Bentlakó növendékeink csomagjaikat – pénteken – tanítás után a kollégiumból vigyék el!

Volt növendékeink péntekenként 15 órától 16.3O-ig látogathatják az iskolát.

Az iskolán kívüli programokon (versenyek, kirándulás, erdei iskola, nyári táborok, színház- mozi látogatás, stb) az iskolai házirend magatartási előírásait be kell tartani!

Az iskola helyi tantervében szereplő tantárgyak tanulása minden tanuló számára kötelező. A szülő (fizikai adottság, képesség hiánya esetén) kérheti Székhely Szakértői Bizottság vizsgálatát bizonyos készségtárgyak esetén az értékelés alóli felmentéshez.

**3. függelék**

A Hallássérültek Óvodája, Általános Iskolája, Szakiskolája, EGYMI és Kollégiuma

**járványügyi eljárásrendje**

jogszabályi elrendelés során

**1. Takarítás, fertőtlenítés**

A folyamatos tisztaság érdekében az iskola alkalmazottai naponta többszöri alkalommal fertőtlenítő takarítást végeznek a tantermekben, közös használatú helyiségekben is. A fertőtlenítő takarítás során kiemelt figyelmet fordítanak arra, hogy a kézzel gyakran érintett felületek (pl a padok, asztalok, székek, az ajtó-, ablakkilincsek, korlátok, villany- és egyéb kapcsolók, informatikai eszközök, mosdók csaptelepei, WC lehúzók, stb.) valamint a padló és a mosható falfelületek vírusölő hatású szerrel fertőtlenítésére kerüljenek.

**2. Kommunikáció**

- A szülők írásban és akadálymentesítve (jelnyelvi tolmácsolásban) tájékoztatást kapnak az új szabályokról, teendőkről és eljárásrendről. Honlapunkon, az e-krétán keresztül, emailen és az iskolai Facebook oldalon folyamatosan tájékoztatjuk a szülőket a változásokról, aktuális teendőkről.

- A változó szabályok között nagyon fontos a folyamatos és kétoldalú kommunikáció. Pedagógusaink, osztályfőnökeink és az iskola vezetősége minden lehetséges eszközt megragadnak arra, hogy a szülők minden kérdésére, kérésére megoldást találjanak A szülők és pedagógusok közötti kapcsolattartásnak több színtere lehet: előre egyeztetett időpontban, megbeszélt helyen élő szóban történő megbeszélés; online formában; írott formában. Igyekszünk a szülőt olyan formában tájékoztatni az iskola életéről, gyermeke fejlődéséről, esetleges problémáiról, amely a legkönnyebben elérhető a szülő számára.

**3. Értesítési protokoll beteg gyermek/tanuló esetében**

- Amennyiben egy gyermeknél, pedagógusnál, vagy egyéb dolgozónál betegség tünetei észlelhetők (köhögés, hőemelkedés, láz, nehézlégzés, hányás, hasmenés, izomfájdalom, általános gyengeség, fejfájás, orrfolyás, torokfájás), kiskorú esetében értesítjük a szülőt, illetve nagykorú személy esetében otthonába távozik. A szülő mihamarabbi érkezésekor felhívjuk annak figyelmét arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.

A járvány ismételt terjedésének megakadályozására szigorú előírásokat kell betartatnunk. Ennek egyik eleme, hogy a Covid-19 fertőzésre gyanús beteget azonnal el kell különíteni, ezért ezeket a gyermekeket haladéktalanul haza kell vinni. Más betegség is okozhat Covid-19 fertőzésre jellemző tüneteket, ez néhány nap alatt kiderül. Ilyen esetekben legkorábban 3 tünetmentes napot követően, felelős ORVOSI VIZSGÁLAT UTÁN adott orvosi igazolással a gyermeket visszavárjuk intézményünkbe.

Az elkülönítés rendjéről az Elkülönítési protokoll ad tájékoztatást.

A gyermek, ha betegség miatt tartózkodott otthonában, az iskolába – bármilyen megbetegedés esetében – kizárólag orvosi igazolással térhet vissza.

Amennyiben a kollégium valamely tanulójánál COVID fertőzés gyanúja vagy más megbetegedés merül fel, az alábbi értesítési protokoll szerint járunk el:

- nappali időszak (7 – 20 óra között)

Az ügyeletes nevelő jelzi az intézményben jelen lévő egészségügyi szakembernek (ápolónő, védőnő) és az osztályfőnöknek a megbetegedést. A továbbiakban az osztályfőnök átveszi a helyzet kezelését és értesíti a szülőt.

Ha nincs jelen az intézményben vezető, akkor telefonon jelentik a helyzetet a kollégiumi egységvezetőnek vagy az főigazgató-helyettesnek vagy bármelyik egységvezetőnek, aki a leghamarabb elérhető.

Amennyiben nincs jelen az intézményben egészségügyi szakember, úgy az aktuális orvosi ügyeletet vagy a mentőket kell hívni, és az ő utasításaikat követve intézkedni.

- éjszakai időszak (20 – 7 óra között) és hétvége

Az ügyeletes nevelő telefonon hívja az aktuális orvosi ügyeletet vagy a mentőket, és az ő utasításaikat követve intézkedik.

Megpróbálja elérni telefonon a kollégiumi egységvezetőt vagy az főigazgató-helyettest vagy bármely más vezetőt, és jelenti a helyzetet. Amennyiben nem sikerül a személyes telefonálás, úgy valamilyen formában üzenetet hagy a vezető(k)nek.

A hallássérült dolgozók a telefonáláshoz segítséget kérnek halló munkatársuktól vagy telefonos tolmácsszolgálattól.

A szülők tájékoztatása, a szülői értekezletek, fogadóórák szervezésekor biztosítjuk a digitális találkozási lehetőségeket is. Amennyiben szükséges és igényelt a személyes találkozó – szaktanár, osztályfőnök, nevelőtanár vagy bármely vezető esetében - az előre egyeztetett időpontban történik az intézményben. A vezetőségtől írásban szükséges időpontot kérni a személyes találkozóhoz.

Nyomatékosan felhívjuk az iskola közösségéhez tartozók figyelmét, hogy **csak hiteles forrásokból tájékozódjanak,** keressék bátran gyermekük osztályfőnökét, nevelőtanárát, az iskola vezetőségét kérdéseikkel. Intézményünk honlapján a hallássérült szülők/tanulók számára akadálymentesített változatban is megtekinthetők az iskolát érintő legfontosabb/aktuális hírek.

**4. Az intézmény látogatása**

- Az intézményt csak egészséges gyermek/tanuló és dolgozó látogathatja.

- Az iskolát az esti órákban látogató, érvényes szerződéssel rendelkező partnerek a hátsó bejáraton léphetnek az iskola területére, azt itt hagyhatják el.

- **Az intézménybe a tanulókon és az ott dolgozókon, a hatóságok, az előre egyeztetett időpontra érkezők, valamint a Tankerületi Központ munkatársain kívül más nem léphet be.**

- Előre egyeztetett időpont nélkül a szülők sem jöhetnek be az intézménybe.

- Az autista óvodások és siket óvodások reggel a hátsó kapun közelíthetik meg az óvodát további intézkedésig. Az óvodai bejárat ajtajánál asszisztens kollégák fogadják a gyerekeket és kísérik őket az óvodai csoportba.

Kivétel: a beszoktatós óvodásainkat bekísérheti 1 szülő, kézfertőtlenítés után.

- A siket és autista iskolás, szakiskolás tanulók a főbejáraton léphetnek az iskola épületébe. A szülők a kapuban köszönjenek el gyermekeiktől. A meghatározott csoportok szülei a portás segítségével hívhatják ki gyermekükhöz a pedagógiai asszisztenst, aki a csoportba kíséri a gyermeket/tanulót. A délutáni távozáskor is a portás mondja be annak a gyermeknek a nevét, akiért szülei megérkeztek. A szülő az iskola előtt várja gyermekét.

- A szülők az étkezési díjak befizetését átutalással rendezhetik, vagy lezárt borítékban küldjék be az iskolába. Az osztályfőnök kollégák segítenek a befizetés elintézésében.

- Az eddigi szokásnak megfelelően, délután a gyermekéért érkező szülő az iskola előtt várakozik. A portás a hangosbemondón hívja az érintett gyermeket vagy tanulót, akit igény szerint a portára kísér egy asszisztens.

- Az óvodás gyermekeknél a szülők délután is a hátsó bejáratot használják. Előtte kérjük, hogy a portás segítségével jelezzék az óvodában, hogy megérkeztek gyermekükért.

- A bejáró gyerekek szülei is csak a kapuig kísérhetik gyermekeiket! Asszisztens kollégák segítik az 1/1., 1/2. és 1. osztályosok terembe jutását.

**5. Fokozottan törekednünk kell a csoportosulások megelőzésére**

- Az óvodások és az iskolások más-más bejáraton közelíthetik meg az intézményt. Az óvodások reggel a hátsó kapunál jöhetnek be az iskola területére (csengetés után a portás nyitja a kaput), majd az óvoda udvari ajtajánál a szülők elbúcsúznak gyermekeiktől, az asszisztensek pedig segítik a kicsiket az öltözésben, bekísérik őket a terembe. Az iskolások és a dolgozók reggel a főkapunál jöhetnek be az iskolába.

- A reggeli ügyelet 7 órától 7.30-ig tart, ezután az ügyeletes pedagógusok a blokkokba kísérik a gyerekeket.

- A tanulók és a gyermekek az intézményben a tantermüknek helyet adó blokkban tartózkodnak, azt kizárólag tanári felügyelettel és/vagy engedéllyel hagyhatják csak el – pl. ebédelés, udvari levegőzés, testnevelés óra…

- A csengetési rend módosításával, a szünetek bővítésével lehetőséget biztosítunk a kiscsoportos étkezések lebonyolítására.

- Külső udvaraink és szeparált játszótereink lehetőséget adnak arra, hogy 5 különböző helyszínen levegőzzenek, mozogjanak és szociális kontaktusba kerüljenek a gyerekek.

- A délutáni foglalkozások és levegőzés szabályai követik a délelőtti eljárásrendet.

- A reggeli ügyeletet, valamint 10 órától az órai ügyeletet, amennyiben az időjárás lehetővé teszi, az iskola belső udvarán valósítjuk meg.

A csengetési rend:

|  |  |  |
| --- | --- | --- |
| **ÓRA** | **IDŐPONT** |  |
| **1.** | 8:10 – 8:55 |  |
| **2.** | 9:05 – 9:50 |  |
|  | 9:50 – 10:05 | TÍZÓRAI |
| **3.** | 10:05 – 10:50 |  |
|  | 10:50 – 11:05 | UDVAR |
| **4.** | 11:05 – 11:50 |  |
|  | 11:30-tól Ebéd beosztás szerint – autista tagozat. | |
| **5.** | 12:00 – 12:45 |  |
|  | 12:45 – 13:10 | EBÉD/UDVAR |
| **6.** | 13:10 – 13:55 |  |
|  | 13:55 – 14:20 | EBÉD/UDVAR |
| **7.** | 14:20 – 15:05 |  |
| **8.** | 15:10 – 15:55 |  |
| **9.** | 16:00 – 16:45 |  |

A három udvari szünet alatt lehetőség van az alapos takarításra, fertőtlenítésre és szellőztetésre. A gyerekek mozgásigénye teret kap.

* A szakiskolában az osztályok a közismereti órákat a tantermükben töltik, míg a szakmai órákat a szaktantermekben. Az osztályok nem keverednek, a fertőtlenítés és szellőztetés az osztálytermekre jellemző rend szerint történik.
* A testnevelés órákat, ameddig az időjárás engedi az udvaron tartjuk meg. Futball- , kosárlabda- , és teniszpályáink, valamint füves terület áll kicsik és nagyok rendelkezésére. A használt eszközöket órák után igyekszünk fertőtleníteni. Az öltözőket fertőtlenítik amint lehet.
* A szakiskolai szaktantermekben használt eszközök fertőtlenítésére az adott csoport távozásakor kerül sor (bőr, informatika).
* A szülői értekezleteket és fogadóórákat lehetőség és igény szerint online formában tartjuk. de szülői kérésre megtartható személyes találkozás formájában is.

**6. A biztonságos környezet biztosítása**

- Az iskola gondnoka pontos takarítási beosztás szerint biztosítja az épület alapos és folyamatos takarítását, fertőtlenítését. A takarítási feladatok elvégzését a blokkokban és a mellékhelyiségekben elhelyezett munkatáblák segítségével ellenőrzi. Az osztálytermeket, mellékhelyiségeket és folyosókat minden reggel, valamint napközben az udvari szünetek és a tanórák alatt több alkalommal takarítják és fertőtlenítik. Ezt ellenőrizhetően adminisztrálják.

- Lehetőség szerint az órák alatt, de szünetekben mindenképp, a pedagógusok alaposan kiszellőztetik a tantermeket.

- Az időjárás függvényében a csoporttevékenységeket az udvaron, illetve jól szellőztetett szobában, nyitott ablaknál végezzük.

- A dajkák, gyermekfelügyelők, asszisztensek végzik a helyiségek, bútorok, játékok fertőtlenítését. Tevékenységváltáskor, miután a gyermekek elhagyják a helyiséget, udvart, tornatermet, a használt eszközök, bútorok fertőtlenítésre kerülnek.

- Az osztályfőnökök az első osztályfőnöki órán megismertetik diákjaikkal az intézmény Házirendjét, az ehhez kapcsolódó feladatokat, szabályokat és tűz- és balesetvédelmi oktatást tartanak.

- Az osztályfőnökök az első tanítási napon, illetve ameddig szükséges, bemutatják, gyakorolják diákjaikkal a helyes higiéniai szabályokat, tevékenységeket (mosdóhasználat, kézmosás, köhögési és tüsszentési etikett), valamint ezek betartását fokozottan és folyamatosan ellenőrzik. Ehhez oktató videókat, folyamatábrákat tekintenek meg.

- Minden teremben és személyek által használt helyiségben fertőtlenítő eszközök állnak rendelkezésre a belépők számára; kéztörlésre papírtörlőt, illetve kézszárító gépeket biztosítunk a mellékhelyiségekbe, a kisebbek saját törölközőt használnak, melyet naponta hazavisznek és cserélnek (a kollégisták is a kollégiumba).

**7. Az ebédeltetés**

- Az ebédlőben elnyújtott időbeosztással 11.30-tól 14.45-ig, pontos csoportbeosztás szerint étkeznek a gyermekek/tanulók.

- Az eszközök és edények higiénikus kiosztásáról és elhelyezéséről az konyhai személyzet gondoskodik.

- Az ebédeltető nevelőtanárok ügyelnek az étkezés előtti és utáni alapos kézmosásra, melyet kisebbeknél az osztályteremben, nagyobbaknál az ebédlő mosdójában tudnak lebonyolítani.

- Az osztályfőnökök figyelemmel vannak az osztálytermekben használt evőeszközök tisztán tartására, illetve, hogy azok ne keveredjenek a gyerekek között a tízórai és az uzsonna során.

**8. Kollégium**

- Visszaérkezéskor a kapuig kísérheti a szülő a gyermekét, ahol nevelőtanárok veszik át őket és segítik a tanulók elhelyezkedését.

- Az egy osztályban tanuló gyermekek és diákok a kollégiumban lehetőség szerint azonos szobába kerülnek elhelyezésre.

- A kollégista diákok az előírások betartása mellett a közös helyiségekben és saját szobájukban tartózkodhatnak.

- A kollégiumok közötti átjárás nem megengedett.

- A közös helyiségekben található használati eszközök napi fertőtlenítése kötelező.

- Amíg az időjárás engedi, kötelező a folyamatos / gyakori szellőztetés a szobákban és a közös helyiségekben is.

- A kollégiumokban a kollégista tanulókon és az ügyeletes nevelőkön kívül más nem tartózkodhat.

- A kollégiumi diákok számának alapján 3 férőhelyet üresen hagytunk - az orvosi szoba melletti elkülönítőt és az egyik vendégszobát, az esetleges elkülönítés biztosítására.

- A délutáni foglalkozások, a levegőzés szabályai és a hétvégén kollégiumban tartózkodó tanulók helyiséghasználata és munkarendje követi a délelőtti eljárásrendet.

- Kimenőre a 18 év alattiak szülői engedéllyel, és a 18 év felettiek is szülővel egyeztetve mehetnek.

**9. Hiányzások**

- Igazolt hiányzásnak tekintendő, ha a gyermek, a tanuló hatósági karanténba kerül a részére előírt karantén időszakára. Ezen időszakban a tanuló nem vesz részt távoktatásban, de az otthona elhagyása nélkül, a pedagógusokkal egyeztetett kapcsolattartási és számonkérési forma mellett részt vehet az oktatásban.

- A tanköteles korú tanulónak részt kell vennie a tanítási órákon és foglalkozásokon, melyet az iskola Pedagógiai Programja és helyi tanterve előír.

**10. Az alkalmazott eljárásrend speciális elemei az autista tagozatra vonatkozóan**

**AUTISTA ÓVODA**

Oktató-nevelő/fejlesztő munka, gondozási feladatok:

* Az oktató-nevelő/fejlesztő munkánk lényeges eleme a szociális-kommunikációs, valamint önkiszolgálási funkciók tanítása, erősítése; ezzel is elősegítve a higiénés szokások kialakítását, elsajátítását, a kulturált együttélés szabályainak megismerését, betartását.
* A gyermekek étkeztetése, valamint tisztálkodása során kiemelt feladat a megfelelő védőeszköz (kesztyű), fertőtlenítő használata: rendszeres kézmosás, papír zsebkendő használat, papírtörlő használat, esetleg előforduló pelenkacsere.
* A gyermekek szennyes ruháját naponta hazaadjuk, számukra minden nap tiszta benti ruha/váltó ruha, váltócipő szükséges. Az utcai viseletet, kinti cipőt külön tároljuk. A veszélyes hulladékot (pelenka) szintén külön tároljuk.

Az Autista Óvoda helyiségeinek rendben tartása:

Az Autista Óvoda helyiségeiben az előírásoknak és a szabályoknak megfelelően minden területre kiterjedően történik a takarítás.

* Az óvoda helyiségeinek (csoportszoba, egyéni fejlesztő szoba, szenzoros mozgásfejlesztő szoba, felnőtt mosdó, gyermek mosdó) reggeli és délutáni takarítását, fertőtlenítését az intézmény takarítója, míg napközbeni fertőtlenítését a dajka végzi. A dajkának a napi munkavégzéshez egyéni védőeszközre van szüksége, amit a fenntartó biztosít.
* A csoportszobában, az egyéni fejlesztő szobában, a szenzoros mozgásfejlesztő szobában és a mosdóban gyakori, szükség szerinti fertőtlenítés történik.
* Naponta többszöri rendszeres szellőztetést végzünk; az időjárás és az udvari zajok függvényében az ablakokat nyitva tartjuk.
* Csendes pihenő alatt a dajka minden, a nap folyamán használt játékot, fejlesztő eszközt fertőtlenít.
* Az Autista Óvodának külön melegítőkonyhája van, a konyhai feladatokat a dajka látja el. A hideg/meleg ételek előkészítése/tálalása az előírásoknak megfelelően történik. A melegítőkonyha területére csak az Autista Óvoda dolgozói léphetnek be.
* Az Autista óvoda dolgozói:
* Váltócipő használata kötelező, illetve a csoportszobában szükség szerint váltóruha használatára van lehetőség.

Az Autista Óvodába járó gyermekek szülei:

* A szülők az intézmény hátsó, óvodai bejáratán közelíthetik meg az Autista Óvodát. Megérkezéskor a bejárati ajtónál az Autista Óvoda dolgozója (reggel a dajka, délután a gyógypedagógiai asszisztens) kimegy a gyermekért, ő öltözteti át és kíséri a csoportszobába.
* A szülő az épületbe nem léphet be. A szülők ügyintézését az Autista Óvoda gyógypedagógusa segíti. A szülő – előre egyeztetett időpontban – az intézménybe látogathat megbeszélésre.
* ***Reggeli ügyelet*** (07:00-08:00): az óvoda ajtajában a dajka veszi át a szülőtől a gyermeket, ő mossa meg a kezét, öltözteti át és kíséri a csoportszobába.
* ***Délutáni ügyelet*** (16:00-17:00): a gyógypedagógiai asszisztens vagy dajka öltözteti fel a gyermeket és adja át a szülőnek az óvoda ajtajában.

Kommunikáció, információcsere:

* A szülők tájékoztatása online formában vagy telefonon történik. Ha szükség van személyes kommunikációra, akkor előre egyeztetett időpontban történhet.

Az Autista Óvoda látogatása:

* Az Autista Óvodát kizárólag egészséges, betegség tüneteit nem mutató gyermek látogathatja.
* Amennyiben a szülő gyermekénél betegséget észlel, gondoskodnia kell az orvosi ellátásról. Köteles az intézményt értesíteni, ha gyermekénél vagy családjában a koronavírus-gyanú felmerül, vagy igazolt fertőzés áll fenn.
* Ha a gyermek betegség tüneteit mutatja, a szülőt haladéktalanul értesíteni kell, akinek figyelmét fel kell hívni arra, hogy feltétlenül keresse fel telefonon gyermeke háziorvosát/házi gyermekorvosát. Ezt követően az orvos utasításainak megfelelően járjanak el.
* A beteg gyermek felügyeletét ellátó személynek védőkesztyű és maszk használata kötelező.
* A gyermek az óvodába – bármilyen megbetegedést követően - kizárólag orvosi igazolással térhet vissza, melyet az intézménynek el kell fogadnia, azt saját hatáskörben nem bírálhatja felül.
* Igazolt hiányzásnak tekintendő, ha a gyermek hatósági karanténba kerül a számára előírt karantén időszakára. Ebben az esetben is a fejlesztés digitális formában történik.

AUTISTA ÁLTALÁNOS ISKOLA

Oktató-nevelő/fejlesztő munka:

* Tanulóink speciális helyzetére tekintettel és mivel a gyermekek állandó felügyeletet igényelnek, a csengetési rendet rugalmasan kezeljük, így elkerüljük a közösségi terek egyidejű használatát.
* A testnevelés/mozgásfejlesztés órákat az időjárás függvényében szabad téren tartjuk, mellőzzük a szoros testi kontaktust igénylő feladatokat.
* Az osztályteremben és azon kívüli egyéni vagy kiscsoportos foglalkozások előtt és után a tanulók fertőtlenítő kézmosást végeznek.

Étkezésre vonatkozó szabályok:

* Az autista általános iskolai osztályok külön időpontban használják az intézmény étkezőjét, megelőzve az osztályok keveredését.
* Étkezés előtt és után kiemelt figyelmet fordítunk a tanulók alapos kézmosására.
* A tálalásban tanuló nem vehet részt, az asszisztens gumikesztyűben végzi az evőeszközök és a tálcák kiosztását.

Az Autista Általános Iskola dolgozói:

* Az Autista Általános Iskola dolgozói számára az intézménybe való belépés előtt kötelező a kézfertőtlenítés.

Kommunikáció, információcsere:

* A szülők tájékoztatása lehetőség szerint online formában vagy telefonon történik. Ha szükség van személyes kommunikációra, akkor az előre egyeztetett időpontban történik.

Az Autista Általános Iskolába járó tanulók szülei:

* A szülő gyermekét reggel az iskola kapujáig kísérheti, ahol iskola dolgozója veszi át a tanulót, és kíséri az osztályterembe. Hazamenetelkor szintén a tanuló gyógypedagógusa vagy gyógypedagógiai asszisztense kíséri őt az iskola kapujához és átadja a szülőnek.
* A szülők csak előre egyeztetett időpontban léphetnek be az intézménybe.
* *Összevont ügyelet valamennyi tagozat és évfolyam számára:*  07:00-07:30 és 16:00-17:00

**11. Járványügyi elkülönítési protokoll**

A COVID-19 gyanús esetek és az egészséges személyek térbeli és időbeli elkülönítése egymástól.

Covid -19 gyanús esetek korai felismerése, jelzése

A betegség tünetei

- láz, rossz közérzet, száraz köhögés, fejfájás, szapora szívdobogás, légszomj, légszomj fokozódása, izomfájdalom, hasmenés, bőrkiütés, fáradtság, torokfájdalom,, orrfolyás, ízérzet és szaglásvesztés

A betegség jelzése

- az oktatási intézmény riasztási tervében foglaltaknak megfelelően történjen.

Gyanús Covid-19 tanulók elkülönítése izolációs betegszobában

- a tanulóra haladéktalanul sebészi orr-szájmaszkot kell adni (amennyiben az állapota lehetővé teszi)

- a tanulót azonnal el kell különíteni a Covid-19 gyanús esetek miatt kialakított izolációs részleg, izolációs betegszobájában

Kohorsz izoláció megvalósítása

- Izolációs részleg betegszobájára, kizárólag COVID-19 gyanús esetek kerülhetnek

- Egészségügyi részleg betegszobájára nem kerülhet Covid-19 tünetet produkáló tanuló,

- Betegszobára az egyéb, nem COVID-19 tüneteket jelző tanulók kerülhetnek pl.: fogfájás, traumatikus sérülés stb.

- a betegszobán és az izolációs betegszobán ellátott tanulók az egészségügyi részlegben történő ápolásuk ideje alatt nem találkozhatnak egymással

Az iskola aktuális tárgyi eszköz és humán erőforrás kapacitásainak felmérése után megfelelő izolációs részleg került kialakításra.

Az oktatási intézmény földszintjén elszeparált gyermek egészségügyi részleg található. A részleg két bejáraton megközelíthető.

1. A főbejáraton át, az épület földszintjének több helyiségén, több folyosóján keresztül.

2. A Cinkotai útra nyíló udvari bejáraton át közvetlenül az egészségügyi részleg helyiségéhez jutunk, ezen útvonalon elkerülhető az intézmény földszintjén lévő több helyiség, folyosó bejárása, ezáltal a vírus esetleges szóródása az intézmény földszinti helyiségeiben.

COVID-19 gyanús tanuló esetében az egészségügyi részlegnek a közvetlenül az udvarra nyíló bejáratát ajánlatos használni

Az egészségügyi részlegen belül két ápolási egység, nevezetesen "Betegszoba" és "Elkülönítő" ápolási egységek találhatók.

COVID-19 gyanús tanuló/k elkülönítésére "Izolációs részlegnek" az elkülönítő ápolási egység lett kijelölve.

Izolációs részlegen szolgálatot teljesítő humán erőforrás:

- kollégiumi ápolónő napi 8 órában

- főigazgató által megbízott személy tanár/gyógypedagógiai asszisztens, az ápolónő munkaidején túl

Izolációs részleg:

Az "Izolációs részleg" elszeparálva, az egészségügyi részleg folyosójáról nyílik.

Az "Izolációs részleg" bejárata előtt fertőtlenítős lábtörlő elhelyezése indokolt.

"Izolációs részleg" helyiségei

- folyosó

- 2 db 1 ágyas izolációs betegszoba

- 1 db teakonyha

- 1 db fürdőszoba/wc

- minden helyiségben virucid hatású kézfertőtlenítő kihelyezése indokolt

Folyosó

Előkészítő helyiségként, ún. zsilipként áll rendelkezésre az izolációs részlegben feladatot ellátó személyzet részére, ahol a védőfelszerelés fel és levétele történik.

Izolációs betegszobába kizárólag egyéni védőfelszerelésben léphet be a COVID-19 gyanús tanulót ellátó ápoló személyzet.

Feladat ellátás után, védőfelszerelés levétele, munkaruha csere, és kézfertőtlenítés után hagyható el az izolációs részleg.

Izolációs betegszoba

(A valószínűsített COVID-19 fertőzött tanulót ajánlatos negatív nyomású - a kinti környezetnél alacsonyabb nyomású - izolációs betegszobában elhelyezni, amennyiben ez megoldott.)

Izolációs betegszoba felszereltsége

- 1 db gyermekheverő-textil kárpittal, a hatékony és gyors fertőtleníthetőség érdekében egészségügyi gumilepedővel történő letakarása ajánlott

- 1 db lemosható, fertőtleníthető éjjeliszekrény

- 1 db - " - szék

- 1 db - " - polcos szekrény, 2 váltás tiszta ágyneművel

- 1 db - " - TV

- 1 db - " - fedeles, pedálos hulladéktároló zsákkal

Szellőztetés, természetes fény: 1 db ablak /belső játszó udvarra nyíló/ amelyen keresztül a szellőztetés jól megoldott. Jelen járványügyi helyzetben a textilfüggöny levétele ajánlatos, helyette padlózattól számítva kb 150 cm magasságig az ablak fóliázása megoldásként jöhet szóba a hatékony és gyors fertőtlenítés érdekében, ill. műanyag zuhanyfüggöny helyezhető fel a textilfüggöny helyett.

Izolációs részlegben elhelyezett tanuló részére, igény esetén, életkorának megfelelő, fertőtleníthető, lemosható játékot biztosítunk.

Teakonyha:

- 1 sor fertőtleníthető, lemosható konyhaszekrény, mosogatóval

- 4-4 db tálca, tányér, pohár, evőeszköz

- fertőtlenítő, mosogató szerek,

- papírtörölköző

- pedálos, fedeles hulladékgyűjtő + zsák

COVID-19 gyanús tanuló étkezése és folyadékpótlása

Kizárólag az izolációs betegszobában történhet.

Az ételt és a teát az élelmezési osztály készíti számára.

Az étel egyszer használatos tálalóeszközben érkezik az egészségügyi részlegbe, amelyet az ápoló személyzet visz be és szolgál fel az izolációs részlegben elhelyezett tanulónak.

Fürdő/wc helyiségek

- műanyag csúszásgátló szőnyeg

- virucid hatású betegfürdető

- virucid hatású kézfertőtlenítő

- papírtörölköző

- wc papír

Az izolációs részlegben törekedni kell arra, hogy minden, az alap ápoláshoz és beteg monitorizáláshoz szükséges eszköz helyben elérhető legyen. Ideiglenesen beállítandó erre a célra egy zárható a készenléti szekrény, amely az alábbiakat tartalmazza

2 db lázmérő

1 db vérnyomásmérő - 2 db mandzsettával

1 db fonendoszkóp

Iskolaorvos által jóváhagyott láz és fájdalomcsillapító - esetleges gyógyszer allergiát szem előtt tartva -

2 db vesetál - hányadék felfogására

Kézhigiéné

- a kézhigiénére vonatkozó szabályokat betartva kell a COVID-19 gyanús személyt ellátni, függetlenül a védőkesztyű használatától - kesztyű használat nem mentesít a kézmosás, kézfertőtlenítés alól -

- higiénés kézmosás, higiénés kézfertőtlenítés történjen az alábbi folyamatok kapcsán:

- a beteg érintése előtt,

- aszeptikus beavatkozás előtt

- vérrel, vagy testváladékkal való expozíció után

- beteg környezetének érintése után

- kontaminálódott eszközök, tárgyak, műszerek érintése, kezelése után

- védőeszközök felvétele előtt, levétele után

- higiénés kézfertőtlenítésre, ill fertőtlenítő kézmosásra fali, vagy mobil adagolóból kijuttatott, széles hatás spektrumú, hazánkban bejegyzett, engedélyezett szert használunk - baktericid, fungicid, virucid hatású -- megfelelő technikával végezzük az alkoholos kézbedörzsölést - 20-30 mp - és a kézmosást - 50-60 mp.

A megfelelő kézhigiénés gyakorlat biztosíthatóságához elengedhetetlenek az alábbiak

- az ápoló műkörmöt, épített körmöt, körömlakkot, gyűrűt nem viselhet

- a kéz esetleges sérülései vízálló kötéssel fedendők

Az izolációs részlegben feladatot ellátó személyzetre vonatkozó, egyéni védőeszközök alkalmazása

- az izolációs részlegben történő munkavégzés során, COVID-19 gyanús személy ellátása során az ápolónak, munkaidején kívül az főigazgató által, ezzel a feladattal megbízott dolgozónak tanárnak/gyógypedagógiai asszisztensnek, továbbá a takarító kollégának, a lentiekben sorolt, szakszerűen felvett, megfelelően illeszkedő, egyéni védőeszközökből álló egyéni védőfelszerelést kell viselnie (melléklet)

- átöltözés kizárólag a zsilipben történhet meg

- egyaránt szükséges a kézfertőtlenítés az egyéni védőfelszerelések szakszerű felvétele előtt és szakszerű levétele után.

- a megfelelő védelem érdekében, minden egyéni védőeszköz szakszerű felvétele és pontos illeszkedése szükséges.

- sebészeti arcmaszk (orrot, szájat eltakarva), vagy FFP2 respirátor

- védőszemüveg / arcvédő

- egyszer használatos kesztyű

- hosszú ujjú védőruha, köpeny, overál

- egyszer használatos műtős sapka, vagy mosható műtőssapka

Az izolációs részlegben feladatot ellátó személyzet számának korlátozása

Az izolációs részlegbe csak a COVID-19 gyanús tanuló ápolását végző személy léphet be. A takarítók számát is korlátozni kell, lehetőség szerint egy takarító kolléga legyen erre a feladatra kijelölve. Minden személy, aki az izolációs részlegben feladatot lát el regisztrálandó.

COVID-19 gyanús tanuló ellátásának eszközei

Ellátás során lehetőleg egyszer használatos eszközöket kell alkalmazni. A nem egyszer használatos eszközöket a gyártó előírása szerint kell fertőtleníteni.

Az izolációs részleg elhagyása, a COVID-19 gyanús tanuló szállítása

- az izolációs részleget az ott elhelyezett tanuló csak indokolt esetben hagyhatja el.

- Indokolt esetek:

1. COVID - 19 gyanús tanuló szülői, gondviselői kísérettel távozik.

- gondoskodni kell, hogy távozáskor a tanuló sebészi arcmaszkot viseljen,

- a tanulót az ápoló lehetőleg a utca felé az ápolási egységből közvetlenül az udvarra nyíló bejáraton kíséri a főbejárat előtt várakozó hozzátartozóhoz, ezzel elkerülve a vírus esetleges szóródását az oktatási intézmény földszintjén.

- a tanuló átadásakor a felnőtt hozzátartozót ismételten tájékoztatni kell a tanulónál fennálló tünetekről, és nyomatékosan fel kell hívni a figyelmet, hogy a tanuló állapotát a házi gyermekorvosnak haladéktalanul jelezzék.

2. Amennyiben a COVID-19 gyanús tanuló állapota mentőhívást tesz szükségessé, az OMSZ a saját intézkedési tervének megfelelően jár el a gyanús COVID-19 személy szállításakor.

Látogatási tilalom

COVID-19 gyanús tanuló (pl.:osztálytársak, kollégiumi diáktársak stb általi) látogatása az izolációs részlegen szigorúan tilos.

(Összhangban az Országos Tisztifőorvos hatályban lévő intézkedésével.)

Szennyezett textíliák kezelése

1. Szennyes textília a legnagyobb gondossággal eljárva, a keletkezés helyén gyűjtendő, ezzel a mikrobák szóródását minimalizálva.

2. A WHO jelenlegi álláspontja szerint a koronavírus textil felületen min. pár órán át életképes marad.

3. Megszennyeződött textília számolása nem megengedhető az izolációs szobában.

4. A szennyezett textíliát az izolációs szobában szigorúan tilos rázni, hajtogatni, földre dobni, ill. bútorzaton - pl. éjjeliszekrény, szék - gyűjteni.

5. A szennyezett textília "fertőző" feliratú műanyag zsákban gyűjtendő.

6."Fertőző" textília mosása során az egészségügyben alkalmazott fertőtlenítő szerek, mosási eljárások alkalmazandók.

7. Szennyes textiliát kezelő dolgozónak az egészsége megóvása érdekében, egyéni védőeszközök használata kötelező.

Izolációs részleg takarítása, fertőtlenítése

A koronavírus lipid burokkal rendelkezik, ezért a legtöbb egyfázisú fertőtlenítőszer hatásos ellene. A részlegben környezet fertőtlenítés, takarítás szükséges virucid hatású szerrel. (melléklet)

COVID-19 gyanús tanuló, a részlegből történő távozásakor zárófertőtlenítés szükséges virucid hatású szerrel.

**4.függelék**

**Tiltott tárgyak és használatában korlátozott tárgyak intézményi használatára vonatkozó szabályzat**

**I.** **Tiltott tárgyak körének meghatározása**

A nevelési-oktatási intézménybe a tanuló által nem vihető be

- a közbiztonságra különösen veszélyes eszköz,

- azon tárgy, amelynek birtoklása büntetendő, (pl.: 8 centiméter szúróhosszúságú vagy vágóélű szúró- vagy vágóeszköz, dobócsillag, rugós kés, felajzott íj, szigonypuska, parittya, csúzli, ólmosbot, gázspray, elektromos sokkoló, mechanikus vagy elektromos zárnyitó szerkezetek…lsd: hatályos Szabálysértési törvény és Büntető törvénykönyv)

- a tizennyolcadik életévét be nem töltött személy részére nem értékesíthető termék (pl.: alkohol, a dohánytermék, a kábítószer).

**II.** **Használatában korlátozott tárgyak köre**

- a telekommunikációs eszközök – különösen a mobiltelefonok –,

- a kép- vagy hangrögzítésre alkalmas eszközök

- az internetelérésre alkalmas okoseszközök.

# II. Használatában korlátozott tárgyak birtoklására vonatkozó szabályok

**II.1.** Az intézmény alsó tagozatán tanuló diákok nem hozhatnak az épületbe mobileszközt.

**II.2.** Mobil eszközt - 18 év alatti tanuló esetében - csak a szülők/gondviselők engedélyével szabad az oktatási intézménybe behozni. Az első tanítási napon a szülő megküldi nyilatkozatát erre vonatkozóan.

**II.3.** Az intézménybe behozott mobileszközökért kizárólag az azt behozó diákot, illetve az azt engedélyező szülőt/gondviselőt terheli a felelősség.

**II.4.** A mobileszközöket a diák köteles a tanítási nap kezdetén, a tanítási nap időtartamára az iránymutatásnak megfelelő helyen, pedagógus irányítása alatt tárolni.

**II.5.** A pedagógus iránymutatása szerint, illetve főigazgatói engedélyt követően az autizmus spektrum zavarral élő gyermekek és tanulók a nevelés-oktatás folyamatában infokommunikációs eszközként használhatják a mobil eszközöket.

# Használatában korlátozott tárgyak használata a tanítási órán

**III.1.** A pedagógus jóváhagyásával a mobil eszköz használata engedélyezett.

**III.2.** Tanítási órán a mobileszközök csak akkor, és arra a meghatározott célra használhatók, melyeket a pedagógus engedélyez.

**III.3.** Ha a diák mégis engedély nélkül mobil eszközt használ, akkor az eszköz pedagógus vagy NOKSos kolléga által lefoglalható.

# Használatában korlátozott tárgyak használata magán célokra

**IV.1.** Mobileszközök használata tanítási idő után (napköziben, tanulószobán, kollégiumban), az iskola területén kizárólag a pedagógusok engedélyével lehetséges, az általuk meghatározott célokra és időben.

**V. Használatában korlátozott tárgyak használata a kollégiumban**

**V.1.** Saját mobileszközök a kollégiumban az alábbi feladatok/tevékenységek alkalmával nem használhatók: kötelező kollégiumi foglalkozások, étkezések, lámpaoltási időszak után a reggeli ébredésig.

Ezen időszakban a mobileszközöknek lenémított állapotban kell lennie a kollégiumban ügyeletet ellátó pedagógusok/NOKS dolgozók által meghatározott helyen a foglalkozások/tevékenységek teljes időtartama alatt. A mobileszköz nem adhat ki hangot, nem rezeghet, nem alkalmazhat fényjelzést sem.

**V.2.** Mobileszközök használata a kollégiumban a szabadidős tevékenységek ideje alatt a pedagógusok/asszisztensek engedélyével lehetséges, az általuk meghatározott célokra és időben, figyelembe véve a tanulók életkori sajátosságait.

**V.3.** Egyéb esetekben a mobileszközök használatánál az intézményi szabályozás irányadó a kollégiumi időszakban is.

**V.4.** A szabályzat megszegése esetén az eszközt az ügyeletes kollégiumi nevelő lefoglalja, és a tanuló a következő tanítási napon veheti újra fel a kollégiumi intézményegység vezetőjének irodájában.

**V.5.** A szabályzat további alkalommal történő megszegése esetén az eszközt a kollégiumi nevelő lefoglalja, és csak a tanuló szülője/gondviselője a következő hazautazás alkalmával veheti újra fel a kollégiumi intézményegység vezetőjének irodájában. Ha a tanuló önállóan utazik haza, akkor ő kapja meg a mobileszközt a következő hazautazás előtt.

# VI. Használatában korlátozott tárgyak felelős használata

**VI.1.** A hatályos jogszabály alapján az iskola területén az oktató-nevelő munka során és iskolai rendezvényeken tanulótársakról, pedagógusokról, iskolai dolgozókról fotót, videót, hangfelvételt készíteni, kizárólag az Ő személyes, írásos beleegyezésükkel szabad. Az engedély nélkül fotózott, felvett személy jogosult arra, hogy az őt megörökítőt az ügyeletes pedagógusnál jelentse.

# VII. Szabályzat megszegése

**VII.1.** A szabályzat megszegése esetén az eszközt az iskola lefoglalja, és a tanuló a tanítási nap végén veheti újra fel az érintett intézményegység vezetőjének irodában. Tiltott tárgy birtoklása következményeket von maga után.

**VII.2** A szabályzat további alkalommal történő megszegése esetén az eszközt az iskola lefoglalja, és csak a tanuló szülője/gondviselője a tanítási nap végén veheti újra fel az érintett intézményegység-vezető irodájában.